ΤΑ ΝΕΑonline ΥΓΕΙΑ ΔΡΑΣΗ+ΖΩΗ - Απειλή το έμφραγμα για όσους εργάζονται σκληρά σε ακραία ζέστη\nΔημοσίευση: 4-4-2017, 14:09 Τελευταία ανανέωση: 4-4-2017, 14:09\nΤο εύρημα αυτό εξηγεί γιατί η καρδιοπάθεια αποτελεί την κύρια αιτία θανάτου των εν ενεργεία πυροσβεστών, προκαλώντας το 45% των ετήσιων θανάτων μεταξύ τους, λένε οι ερευνητές από το Πανεπιστήμιο του Εδιμβούργου.\nΗ μελέτη, που χρηματοδοτήθηκε από το Βρετανικό Ίδρυμα Καρδιάς (BHF), δημοσιεύεται στην επιθεώρηση Circulation.\nΌπως εξηγούν οι ερευνητές, μελέτησαν 17 μη καπνιστές και υγιείς πυροσβέστες, οι οποίοι συμμετείχαν σε δύο εικονικές κατασβέσεις πυρκαγιών που «εκδηλώθηκαν» επτά ημέρες η μία από την άλλη.\nΗ άσκηση απαιτούσε να εκτεθούν σε θερμοκρασίες έως 400 βαθμούς Κελσίου, καθώς προσπαθούσαν να κατεβάσουν ένα «θύμα» βάρους περίπου 80 κιλών από ένα διώροφο κτήριο.\nΠέραν των κλασικών πυροσβεστικών στολών, οι πυροσβέστες ήταν εφοδιασμένοι με συσκευές παρακολούθησης της καρδιακής λειτουργίας τους, οι οποίες μισή ώρα πριν αρχίσει η άσκηση και για τις επόμενες 24 ώρες κατέγραφαν συνεχώς τον καρδιακό παλμό και την αρτηριακή πίεσή τους. Πριν και μετά την άσκηση, εξ άλλου, υποβλήθηκαν σε αιματολογικές εξετάσεις.\nΣτόχος ήταν να εξακριβωθεί εάν ανέπτυσσαν ενδείξεις καρδιακής καταπόνησης, που θα μπορούσαν να μειώσουν την παροχή αίματος στον καρδιακό μυ και γενικότερα την καρδιακή λειτουργία.\nΤα στοιχεία που συνέλεξαν οι επιστήμονες αποκάλυψαν άγνωστες έως τώρα διεργασίες οι οποίες παίζουν καθοριστικό ρόλο στην εμφάνιση εμφράγματος στα άτομα υψηλού κινδύνου.\nΟι πυροσβέστες παρουσίαζαν διαταραγμένη λειτουργία των αιμοφόρων αγγείων τους (δεν χαλάρωναν αρκετά όταν σταματούσε η έκθεση στη ζέστη), αυξημένη πηκτικότητα του αίματος που αύξανε κατά 66% τον κίνδυνο δημιουργίας θρόμβων αίματος και αύξηση της σωματικής θερμοκρασίας τους κατ’ αναλογίαν με τις θερμοκρασίες στις οποίες εκτίθεντο.\nΕπιπλέον, η σωματική θερμοκρασία τους παρέμεινε υψηλή για τρεις έως τέσσερις ώρες μετά την διακοπή της έκθεσής τους στις υψηλές θερμοκρασίες, ενώ η αρτηριακή πίεσή τους ήταν πολύ χαμηλή όταν έπαψαν να εκτίθενται στη ζέστη.\nΟι ερευνητές πιστεύουν ότι η αύξηση στην πηκτικότητα του αίματος οφείλεται στον συνδυασμό της απώλειας υγρών λόγω της έντονης εφίδρωσης με φλεγμονώδεις αντιδράσεις λόγω της αφόρητης ζέστης. Οι επιδράσεις αυτές έχουν ως συνέπεια την αφυδάτωση και έτσι τη συμπύκνωση του αίματος.\n«Η μελέτη μας αποκάλυψε άμεση συσχέτιση ανάμεσα στη ζέστη και το επίπεδο της φυσικής δραστηριότητας με τον κίνδυνο εκδήλωσης ενός εμφράγματος», δήλωσε ο επικεφαλής ερευνητής δρ Νικ Μάιλς, καθηγητής στο Κέντρο Καρδιαγγειακής Επιστήμης του Πανεπιστημίου του Εδιμβούργου.\nΚαι πρόσθεσε, ότι τα νέα ευρήματα υποδηλώνουν πως όποιος καταπονείται σωματικά σε ακραία υψηλές θερμοκρασίες, πρέπει να ενυδατώνεται πάρα πολύ καλά και να αφιερώνει στη συνέχεια επαρκή χρόνο για την ανάπαυσή του.


Basketblog.gr | Στοίχημα | Guru | Πληθώρα προτάσεων από την Ευρωλίγκα ο ALEX\nΠληθώρα προτάσεων από την Ευρωλίγκα ο ALEX\nΜε τις πέντε σημερινές αναμετρήσεις από την 9η αγωνιστική της Ευρωλίγκα ο ALEX μας οδηγεί με ασφάλεια στο δρόμο του ταμείου.\n23.11.2017 09:15 / Αλέξανδρος Ούτσιος\nΔιήμερο με Ευρωλίγκα στο κουπόνι μας μόνο, καθώς έχουμε προκριματικά Μουντομπάσκετ και δεν θα διεξαχθούν αναμετρήσεις σε Τσάμπιονς Λιγκ και Γιούροκαπ. Η κόντρα FIBA και Ευρωλίγκα καλά κρατεί, αλλά εγώ απέχω καθώς εδώ ο ρόλος μου είναι να βρω σημεία και παιχνίδια που θα μας γεμίσουν το πορτοφόλι και θα μας οδηγήσουν στο ταμείο.\nΣήμερα θα έχουμε ανάλυση και των πέντε σημερινών αναμετρήσεων και στο τέλος θα έχω τις προτάσεις που θα κρατήσουμε για ποντάρισμα.\nΧρονικά το πρώτο παιχνίδι της 9ης αγωνιστικής της κορυφαίας ευρωπαϊκής διοργάνωσης είναι το Ζαλγκίρις-Εφές. Η Ζαλγκίρις είναι ομάδα με κεφαλαία γράμματα και ακολουθεί πιστά το πλάνο του προπονητή Γιασικεβίτσιους. Μέτριο ρόστερ, χωρίς βάθος πάγκου αλλά με πάθος και μαχητικότητα έχει κάνει ζημιές και εκτός έδρας όταν υποτιμήθηκε. Εντός μαζεύει κόσμο καθώς στην Λιθουανία όλοι αγαπάνε το μπάσκετ και είναι μια γιορτή κάθε παιχνίδι της. Δείχνει κουρασμένη και έχασε με κάτω τα χέρια από την καλύτερη Μπασκόνια ην προηγούμενη εβδομάδα. Η Εφές είναι ομάδα ασανσέρ. Με πολύ δύσκολο πρόγραμμα ξεκίνησε νωθρά αλλά συνήλθε και έκανε δύο μεγάλα διπλά με Μπαρτσελόνα και Μακάμπι. Έχασε στον πόντο με τον Παναθηναϊκό αλλά έχει καλό ρόστερ ακριβό και με στόχο τουλάχιστον 8άδα. Η Ζαλγκίρις θα προσπαθήσει να πάει το παιχνίδι στα μέτρα της και να παίξει και «ξύλο» αν χρειαστεί καθώς η Εφές είναι σοφτ και δεν αγαπάει τις επαφές. Όμως η τούρκικη ομάδα έχει περισσότερο ταλέντο και ποιότητα και πιστεύω πως μπορεί να κάνει ακόμα μία εκτός έδρα νίκη. Διπλό.\nΕπόμενο παιχνίδι είναι το Μπάμπεργκ-Βαλένθια. Ισορροπημένη αναμέτρηση με την γερμανική ομάδα να είναι χειρότερη από πέρσι και να μην έχει το βάθος που θα ήθελε ο κόουτς Τρινκιέρι. Έκανε τρομερή ανατροπή στη νίκη της με την Μπαρτσελόνα αλλά έχασε σχεδόν με τον ίδιο τρόπο από το Μιλάνο. Μεγάλα νεκρά διαστήματα και πολλά σκαμπανεβάσματα. Η Βαλένθια πέρσι κατέκτησε το πρωτάθλημα Ισπανίας και φέτος ξεκίνησε με την ίδια φόρα. Ενδιαφέρον ρόστερ αν και έβγαλε κούραση και έχασε κάποια ματς με κατεβασμένα τα χέρια. Εκτός από τις νυχτερίδες την τελευταία στιγμή ο Ράφα Μαρτίνεθ λόγω γαστρεντερίτιδας και ο πολύ καλός σέντερ Μπόγιαν Ντούμπλιεβιτς εξαιτίας έντονων ενοχλήσεων στο γόνατο. Σοβαρές απώλειες και ο άσος έχει τον πρώτο λόγο.\nΑκολουθεί η αναμέτρηση Μιλάνο-Ολυμπιακός. Και οι δύο ομάδες έχουν δύο νίκες την προηγούμενη δύσκολη εβδομάδα με τους διπλούς αγώνες και η ψυχολογία τους είναι στα ύψη. Το Μιλάνο φέτος είναι καλύτερο αν και νέα ομάδα με ακριβούς παίκτες και καλό προπονητή. Την θεωρώ καλή ομάδα άσχετα αν δεν αποτυπώνεται στο βαθμολογικό πίνακα καθώς είχε δύσκολο πρόγραμμα και τώρα αρχίζει να ρολάρει. Παραδοσιακά δυσκολεύει τους ερυθρόλευκους. Ο Ολυμπιακός με τρομερή εμφάνιση στο δεύτερο ημίχρονο φώναξε παρών στην Κωνσταντινούπολη και στην δύσκολη έδρα της Φενέρ κάνοντας μεγάλο διπλό. Αμέσως μετά στο ΣΕΦ καθάρισε εύκολα τον μέτριο Ερυθρό Αστέρα και δίκαια βρίσκεται στην κορυφή της βαθμολογίας με την ΤΣΣΚΑ. Στοιχηματικά δύσκολη αναμέτρηση. Πονηρό το Μιλάνο που τελευταία βρίσκει ρυθμό. Ο Ολυμπιακός έχει το μέταλλο και την εμπειρία για τέτοια παιχνίδια. Θα ποντάρω στο OVER 146 συνολικών πόντων γιατί και οι δύο σκοράρουν και αν μπουν τα τρίποντα θα πληρωθούμε από νωρίς.\nΜπαρτσελόνα-Μακάμπι Τελ Αβίβ το επόμενο σημερινό παιχνίδι. Οι Καταλανοί φέτος προσπαθούν να σταθεροποιηθούν και τώρα που έχουν επιστροφές αναμένεται να παίξουν καλύτερο μπάσκετ. Στην έδρα τους έχουν κάνει νίκες με μεγάλες διαφορές (Παναθηναϊκός, Ολυμπιακός, Βαλένθια) αλλά και ήττες εκτός προγράμματος όπως με την Ζαλγκίρις. Η Μακάμπι και αυτή είναι αλλοπρόσαλλη ομάδα που ο κόουτς Σπάχια προσπαθεί να βρει χημεία στους πολλούς αμερικάνους που έχει. Καλύτερη από πέρσι αλλά με πολλές αδυναμίες και λίγο σοφτ. Θα ποντάρω στην έδρα και τον άσο της Μπαρτσελόνα καθώς την θεωρώ καλύτερη ομάδα με μεγαλύτερη ποιότητα και περισσότερες λύσεις.\nΕρυθρός Αστέρας-Μπασκόνια η τελευταία σημερινή αναμέτρηση με τους Σέρβους σε μέτρια κατάσταση καθώς δεν έχουν το περσινό καλό ρόστερ και τον στιβαρό κορμό με τους γηγενείς παίκτες που τους έχουμε συνηθίσει. Είναι όμως σκληρή ομάδα και με το πάθος προσπαθεί να κάνει το καλύτερο που μπορεί. Η αγαπημένη μου Μπασκόνια με τον Μαρτίνεθ στον πάγκο είναι άλλη ομάδα που παίζει καλό μπάσκετ, σκοράρει πολύ και είναι ιδιαίτερα φορμαρισμένη. Από την μία επιτυχία στην άλλη βαδίζουν οι Βάσκοι και πλέον έχουν στείλει με τον τρόπο τους μήνυμα πως είναι καλή ομάδα που πάει και πάλι για την υπέρβαση. Θα παλέψουν οι γηπεδούχοι με νύχια και με δόντια να επιστρέψουν στις επιτυχίες. Οι Βάσκοι αν μπουν συγκεντρωμένοι εκτιμώ πως θα ξεδιπλώσουν το ταλέντο τους και θα φτάσουν σε ακόμα μία νίκη. Πονηρή αναμέτρηση αλλά θα ποντάρω πάνω τους. Διπλό αλλά και καλό OVER 156 συνολικών πόντων στην STOIXIMAN.GR.\nΖΑΛΓΚΙΡΙΣ – ΕΦΕΣ: Εφές +3.5 στην STOIXIMAN.GR\nΜΠΑΜΠΕΡΓΚ – ΒΑΛΕΝΘΙΑ: Μπάμπεργκ -2.5 στην STOIXIMAN.GR\nΜΙΛΑΝΟ – ΟΛΥΜΠΙΑΚΟΣ: OVER 146.5 συνολικούς πόντους στην STOIXIMAN.GR\nΜΠΑΡΤΣΕΛΟΝΑ – ΜΑΚΑΜΠΙ ΤΕΛ ΑΒΙΒ: Μπαρτσελόνα -3.5 στην STOIXIMAN.GR\nΕΡΥΘΡΟΣ ΑΣΤΕΡΑΣ – ΜΠΑΣΚΟΝΙΑ: Μπασκόνια -2.5 στην STOIXIMAN.GR\nΕΡΥΘΡΟΣ ΑΣΤΕΡΑΣ – ΜΠΑΣΚΟΝΙΑ: OVER 150.5 συνολικών πόντων στην STOIXIMAN.GR\nΜΙΛΑΝΟ – ΟΛΥΜΠΙΑΚΟΣ: OVER 140.5 συνολικούς πόντους στην STOIXIMAN.GR\nΤο μονό αποδεκτό με υψηλό ρίσκο αλλά μεγάλη απόδοση (2.65) με 0% γκανιότα στην STOIXIMAN.GR είναι\nΜΙΛΑΝΟ – ΟΛΥΜΠΙΑΚΟΣ: Μιλάνο ΝΙΚΗΤΗΣ\nΥΓ 1. Μεγάλες χαρές για τον κύριο Κώστα καθώς ο Αλέξανδρος και Φαίη φέρανε στον κόσμο μια κοράκλα πανέμορφη. Να σας ζήσει παιδιά, πάντα καλότυχο και ευτυχισμένο. Άλεξ εσύ μην παίρνεις αέρα το φορεματάκι κίτρινο το πήραμε!!!\nΥΓ 2. Πολύ καλό παιδί με ήθος και χρόνια φιλαράκι και πρώην συμπαίκτης μου. Πλέον μεγάλωσε και αυτός αλλά μαθαίνω πως είναι γάτος σε ότι και αν κάνει. Πιάνουν τα χέρια του και του εύχομαι τα καλύτερα. Δημοσθένη (Ντένη) η Θεσσαλονίκη σου έδωσε άλλο αέρα και καλά να περνάς φιλαράκι. Ευχαριστώ για τα καλά σου λόγια…. ξέρεις εσύ.\nΥΓ 3. Έχω παρακολουθήσει πολύ μπάσκετ στη ζωή μου. Παίκτες, προπονητές, παράγοντες και δεν συμμαζεύεται. Στην Κομοτηνή και συγκεκριμένα στην ΑΕΚομοτηνής ο Βασίλης Στοάκης κάνει τρομερή δουλειά στην ομάδα. Νεαρός ηλικιακά αλλά με πάθος και πολύ πολύ αγάπη για το μπάσκετ. Εμπόδια βρίσκει αρκετά αλλά ΜΑΓΚΙΑ του που τα προσπερνάει και το παλεύει. Βασίλη συνέχισε αγορίνα μου και στο τέλος πάλι θα βγεις νικητής στο υπογράφω.\nΥΓ 4. Εμπειρία τεράστια και πλέον με μόνο άσπρα μαλλιά. Στη δουλειά αγαπητός και όλοι τον θέλουν κοντά τους γιατί είναι η ψυχή της παρέας. Οργανωτικός και στο βουνό τα καταφέρνει καλύτερα από τον καθένα. Αργεί να ξυπνήσει μερικές φορές αλλά το παραβλέπω… Σταύρο για κάνε κάτι γιατί η άλλη εβδομάδα είναι ιδιαίτερα απαιτητική ! ! !\nΥΓ 5. Την προηγούμενη εβδομάδα στην Ευρωλίγκα το κοντέρ έγραψε 7/8 συνολικά με 4/4 την Παρασκευή. Τρομερές αποδόσεις, μεγάλα ταμεία και σας ευχαριστώ όλους για τα καλά σας λόγια αλλά και την ανταπόκριση.\nΥΓ 6. Το ΝΒΑ δεν λέει να στρώσει καθώς βλέπουμε τρελά αποτελέσματα και πολλές ανατροπές 20-25 πόντων σε πάρα πολλά παιχνίδια. Οι λεγόμενες καλές ομάδες δείχνουν να στρώνουν αλλά και πάλι εκεί που θέλεις να τους εμπιστευθείς όλο και κάτι στραβώνει. Υπομονή θέλει και όλα στην ώρα τους.\nΥΓ 7. Παραλάβαμε (εγώ και η γυναίκα μου Ευαγγελία) πριν από μια βδομάδα περίπου ένα βιβλίο/δώρο από τον ΤΕΡΑΣΤΙΟ πατέρα Καλλίνικο Μαυρολέων. Εκπληκτικό και πραγματικά θα βοηθήσει πολύ όχι μόνο εμάς αλλά και όλους όσους το πάρουν στα χέρια τους και το διαβάσουν. Θα λύσει πολλά προβλήματα που ταλανίζουν την σύγχρονη κοινωνία. Το αναφέρω γιατί πραγματικά όποιος το μελετήσει θα βγει κερδισμένος και αυτός και όλη του η οικογένεια. “ΜΙΛΩΝΤΑΣ ΜΕ ΤΑ ΠΑΙΔΙΑ ΓΙΑ ΟΛΑ” ο τίτλος του από την εκδόσεις Αρχονταρίκι. Πατέρα Καλλίνικε και πάλι δεν έχουμε λόγια για εσάς αν και η ελληνική γλώσσα είναι πάμπλουτη με πολλά “καλούδια”, αλλά έχουμε την εντύπωση πως εσείς τα ξεπερνάτε όλα. ΣΥΓΚΛΟΝΙΣΤΙΚΟΣ άλλη μία φορά. Ευχαριστούμε και του χρόνου θα προσπαθήσουμε να βοηθήσουμε και εμείς με τις ελιές στη Ιερά Μονή Αγ. Γεωργίου Βασσών από κοντά ! ! !


Διεθνές Φεστιβάλ + Αγορά Κινουμένων Σχεδίων “Animasyros 9.0” στην Σύρο (21-25/9/2016) – Syros Agenda\nΔιεθνές Φεστιβάλ + Αγορά Κινουμένων Σχεδίων “Animasyros 9.0” στην Σύρο (21-25/9/2016)\nΣτο πλαίσιο των πολιτιστικών εκδηλώσεων του Δήμου Σύρου – Ερμούπολης «Σύρος – Πολιτισμός 2016», θα πραγματοποιηθεί το Διεθνές Φεστιβάλ και Αγορά Κινουμένων Σχεδίων “Animasyros 9.0”, από τις 21 έως τις 25 Σεπτεμβρίου 2016.\nΈχοντας μόλις ολοκληρώσει το μεγάλο του ταξίδι στην Ελλάδα (Animasyros#tour15_16), το Animasyros επιστρέφει στη βάση του, τη Σύρο, για την 9η, μεγαλύτερη και πληρέστερη έως τώρα, διοργάνωσή του.\nΜε 233 ταινίες από 34 χώρες σε 4 διαγωνιστικά προγράμματα (Διεθνές, TV & Commissioned Films, Μεγάλου Μήκους – Βραβείο Κοινού, Φοιτητικό Διαγωνιστικό), 3 πανοράματα (Διεθνές, Φοιτητικό & Ελληνικό), ειδικές προβολές και αφιερώματα, αναδεικνύει το συναρπαστικό παρόν και, μέσα από τη λειτουργία της Αγοράς, το δυναμικό μέλλον της παγκόσμιας animation σκηνής.\nΠριν ένα χρόνο, στην πρώτη τους συνεργασία, το Animasyros και η Εθνική Λυρική Σκηνή «πάντρεψαν» με μεγάλη επιτυχία δύο μορφές τέχνης φαινομενικά αταίριαστες -το λυρικό θέατρο και το animation- παρουσιάζοντας ένα καινοτόμο «διάβασμα» της οπερέτας του Γιόχαν Στράους του νεότερου «Η Νυχτερίδα».\nΦέτος, στην ίδια απρόσμενη λογική, το εγχείρημα αυτό διευρύνεται μέσα από μια προγραμματική πλέον συνεργασία που φιλοδοξεί να καταλήξει στη δημιουργία ενός ολοκληρωμένου έργου animated opera, που θα παρουσιαστεί προσεχώς στην Εναλλακτική Σκηνή της Εθνικής Λυρικής Σκηνής στο Κέντρο Πολιτισμού Ίδρυμα Σταύρος Νιάρχος. Πρόκειται για μια νέα δημιουργία που βασίζεται στην όπερα του Μωρίς Ραβέλ, Το παιδί και τα μάγια.\nΕπί σκηνής του Θεάτρου Απόλλων o μαγικός animated κόσμος που δημιούργησε η Ειρήνη Βιανέλλη, θα ζωντανέψει με τις φωνές των μονωδών της ΕΛΣ και την σκηνοθετική επιμέλεια της Αγγέλας-Κλεοπάτρας Σαρόγλου.\nΤο εντυπωσιακό ξεκίνημα φέρει την υπογραφή ενός από τα σπουδαιότερα στούντιο animation στον κόσμο: η πολυαναμενόμενη νέα ταινία της Laika «Ο Κούμπο και οι Δυο Χορδές» κάνει την ελληνική της πρεμιέρα την Πέμπτη 22 Σεπτεμβρίου 2016 και το Animasyros έχει τη χαρά να την φιλοξενεί στον Δημοτικό Κινηματογράφο Παλλάς.\nΑυτή όμως δεν είναι η μόνη μεγάλου μήκους πρεμιέρα του Animasyros 9.0. Στο Διεθνές Διαγωνιστικό Μεγάλου Μήκους συναντάμε ακόμα το «Window Horses» της Καναδής Ann- Marie Fleming, μια τρυφερή ιστορία αναζήτησης της πολιτιστικής και εσωτερικής ταυτότητας μιας νεαρής Καναδής ποιήτριας με ρίζες από την Ιαπωνία και το Ιράν (και τις φωνές των Sandra Oh και Ellen Page) καθώς και το σκληρό και ρεαλιστικό «And We Were Young» (Κι υπήρξαμε νέοι) του Αμερικανού Andy Smetanka, γυρισμένο με super 8 και θέμα μια ομάδα αμερικανών στρατιωτών στη Γαλλία στα τέλη του Β’ Παγκοσμίου Πολέμου. Την ψήφο του κοινού θα διεκδικήσει επίσης το τρομερά διασκεδαστικό, ακατάλληλο για παιδιά, «Nerdland» του Chris Prynoski, η ιστορία δυο φίλων γύρω στα 30 που αποφασίζουν να γίνουν πάση θυσία διάσημοι (με τις φωνές του Paul Rudd και του stand up comedian Patton Oswalt). Στον αντίποδα το «Life Animated» (Ζωή σαν κινούμενο σχέδιο) αφηγείται την συγκινητική αληθινή ιστορία του Owen, ενός παιδιού που χρησιμοποιεί τις ταινίες της Disney για να εκφράσει συναισθήματα και να κατανοήσει τον κόσμο γύρω του. Την πεντάδα του Μεγάλου Μήκους Διαγωνιστικού συμπληρώνει το Ισπανικό «Psiconautas, τα ξεχασμένα παιδιά», η ονειρική πρώτη μεγάλου μήκους ταινία του νικητή του Animasyros 6.0 Alberto Vasquez, που δημιούργησε μαζί με τον Pedro Rivero.\nΣτα υπόλοιπα τμήματα του φεστιβάλ ξεχωρίζουν ταινίες όπως το συγκινητικό «A la derive» (Απομακρυνόμενος) (ΔΔ), σε σκηνοθεσία Cyprien Clement-Delmas, που διηγείται την ιστορία ενός δωδεκάχρονου αγοριού που βλέπει σιγά σιγά τον πατέρα του να γίνεται διάφανος, το γλυκόπικρο και βραβευμένο στο Ανεσύ «Une Tete Disparait» (Κεφάλι που εξαφανίζεται) (ΔΔ) του Γάλλου Franck Dion ή το δυνατό και εντυπωσιακό «Branches of Life» (ΔΔ) της Κατερίνας Αθανασοπούλου. Επίσης, ελληνικού ενδιαφέροντος το «Stretching the Boundaries» της Κλεοπάτρας Κοραή, στην ενότητα TV & Comissioned Films είναι η σπουδαία ταινία εμψύχωσης που προβλήθηκε στην τελετή έναρξης των όγδοων ασιατικών παρααγώνων στην Σιγκαπούρη το 2015. Την γκάμα ύφους και θεματολογίας διευρύνουν ακόμα περισσότερο ταινίες όπως το «Le Clitoris» (Η Κλειτορίδα), ένα animated ντοκιμαντέρ της Καναδής Lori Malepart Traversy για το επίμαχο σημείο του γυναικείου σώματος ή το βίαιο «Mrs Metro» του Άγγελου Παπαντωνίου, βραβευμένο πρόσφατα στο Διεθνές Φεστιβάλ Κινηματογράφου της Μελβούρνης (και τα δυο από την ενότητα του Φοιτητικού Διαγωνιστικού).\nΕκλεκτά μέλη της φετινής κριτικής επιτροπής ο σκηνοθέτης της ΕΛΣ Αλέξανδρος Ευκλείδης, «υπεύθυνος» για την τη ζωντανή παρουσίαση της Νυχτερίδας του Γιόχαν Στράους του νεότερου στην πρεμιέρα του Animasyros 8.0, η παραγωγός Viviane Vanfleteren, της οποίας η εργογραφία περιλαμβάνει, μεταξύ άλλων τα υποψήφια για Όσκαρ «Το τρίο της Μπελβίλ» και «The Secret of the Kells», καθώς και ο Valentas Askinis, καθηγητής, σκηνοθέτης και σεναριογράφος κινουμένων σχεδίων.\nΠιστή στην παράδοση των εννέα χρόνων της, η φετινή διοργάνωση φιλοξενεί εξαιρετικά ενδιαφέροντα αφιερώματα. Το «Βλέμμα στην Τουρκία», με την υποστήριξη του γραφείου πολιτισμού και τουρισμού της Πρεσβείας της Τουρκίας στην Αθήνα και την επιμέλεια του Berat Ilk, προέδρου του Τουρκικού Τμήματος της ASIFA, προβάλλει 19 ανεξάρτητες μικρού μήκους ταινίες της γείτονος. Παράλληλα μια ακόμη μεγάλη πρεμιέρα παρουσιάζεται: αυτή της ταινίας Bad Cat, μιας φιλόδοξης παραγωγής του Anima Istanbul, του σημαντικότερου animation studio στην Τουρκία.\nΟι Κινούμενοι Αντίποδες: Βλέμμα στο Αυστραλιανό Animation θα προβάλλουν μικρού και μεγάλου μήκους ταινίες που διατρέχουν χρονικά τις τελευταίες δεκαετίες της εγχώριας παραγωγής. Ανάμεσά τους το τρυφερό «Mary & Max» του Adam Elliot και το βραβευμένο με όσκαρ αριστουργηματικό «The Lost Thing» του Shaun Taun.\nΣτο πλαίσιο του αφιερώματος στο Φεστιβάλ Tindirindis της Λιθουανίας θα προβληθούν 12 ταινίες μικρού μήκους ταινίες επιλογής.\nH βασική θεματική του Animasyros 9.0 είναι ο Θρησκευτικός και Πολιτιστικός Συγκρητισμός. Σε αυτό το πλαίσιο, το φετινό Animasyros παρουσιάζει ένα ευρύ θεματικό που περιλαμβάνει κινηματογραφικές προβολές 17 ταινιών μεγάλου και μικρού μήκους κινουμένων σχεδίων από όλο τον κόσμο, οι περισσότερες σε πρώτη προβολή στην Ελλάδα με στόχο την ανάδειξη της σημασίας του διαθρησκευτικού και διαπολιτισμικού διαλόγου, μέσα από τον σεβασμό της διαφορετικότητας πεποιθήσεων και ιδεών. Το σχετικό αφιέρωμα θα κορυφωθεί με διαλογική εκδήλωση – στρογγυλό τραπέζι στο θέατρο Απόλλων στην Ερμούπολη, με τη συμμετοχή εκπροσώπων των κυριότερων δογμάτων.\nΑνάμεσα στις ταινίες που θα προβληθούν το διασκεδαστικό και γενναιόδωρο «Αζούρ και Ασμάρ του Michel Ocelot», το υποψήφιο για Όσκαρ «The Secret of the Kells, για πρώτη φορά στην Ελλάδα», το κλασικό «Αυτή η γη είναι δική μου» της Nina Paley για την ιστορία της Παλαιστίνης. Ταινίες μικρού μήκους, σε πρώτη προβολή στην Ελλάδα πλαισιώνουν το αφιέρωμα, όπως η ταινία «Phone Card» της Brenda Gomez που περιγράφει διασκεδαστικά τη διαδικασία ενσωμάτωσης σε μια δυτική κοινωνία μιας έφηβης μετανάστη από το Μεξικό καθώς και το δυνατό «Home» ένα συλλογικό έργο φοιτητών από την Αυστρία, ένα οπτικοακουστικό ποίημα σχετικά με τις διάφορες έννοιες της “εστίας” που εξάρει την σημασία της διαπολιτισμικής κατανόησης ως αντίδοτο στην εξάπλωση του φόβου και της άγνοιας\nΤο 2016 η Αγορά του φεστιβάλ, αναπτύσσεται περαιτέρω, ως εργαλείο που διευκολύνει την πρόσβαση σε νέους και υποσχόμενους επαγγελματίες, στοχεύοντας στην επαγγελματική δικτύωση και στη δημιουργία συνεργασιών και συνεργιών.\nΜε μεγάλη ανυπομονησία αναμένεται η ομιλία του παραγωγού Κωνσταντίνου Βασίλαρου της StudioBauhaus, για το πως μια απλή επίσκεψη της βρετανο-πολωνικής Breakthru Films στην Αθήνα, το καλοκαίρι του 2015, κατέληξε στην ανάμιξη της χώρας μας στη παγκόσμια πρώτη – και πολυαναμενόμενη – ταινία amimation ζωγραφισμένης αποκλειστικά στο χέρι «Loving Vincent».\nΗ σπουδαία Aliki Theofilopoulos της Disney επιστρέφει για δεύτερη χρονιά στη Σύρο και την Αγορά για μια ομιλία με τίτλο Girl Power Animated: The making of “Descendants Wicked World”.\nΤα pitching sessions φέτος περιλαμβάνουν διεθνείς παραγωγές υπό ανάπτυξη καθώς και animated εφαρμογές που απευθύνονται σε άτομα με αυτισμό και θα παρουσιαστούν σε επιλεγμένους εκπροσώπους της εγχώριας και διεθνούς αγοράς.\nΤα πάντα ενδιαφέροντα Πανοράματα (διεθνές, ελληνικό και φοιτητικό), προβολές ταινιών για αλλά και φτιαγμένες από παιδιά (K.IDS), και μια σειρά από εφτά διαφορετικά εργαστήρια για παιδιά, εφήβους, ενήλικες, ΚΑΠΗ και ΑμεΑ συμπληρώνουν την εικόνα ενός συναρπαστικά σφαιρικού προγράμματος που θα αναρτηθεί αναλυτικά σύντομα στο www.animasyros.gr\nΠάμε Ντελαγκράτσια και Άνω Σύρο!\nΦέτος, εκτός από το Θέατρο Απόλλων επισκεπτόμαστε την Άνω Σύρο και την Ποσειδωνία.\nΤην Παρασκευή 24 Σεπτεμβρίου 2016, από τις 20:30 έως τις 23:30, η Έπαυλη Τσιροπινά θα γεμίσει κινούμενα σχέδια με επιλογές του προγράμματος του Φεστιβάλ.\nΤο Σάββατο 25 Σεπτεμβρίου 2016 στην αυλή της Ιεράς Μονής Πατέρων Καπουκίνων στην Άνω Συρο, θα προβληθεί με θέα όλη την Ερμούπολη το συμβολικό έργο του Michel Ocelot Αζούρ και Ασμάρ.\nΤο Animasyros σε συνεργασία με την Blue Star Ferris και την Ένωση Τουριστικών Καταλυμάτων Σύρου, εξασφάλισε για τους επισκέπτες του Φεστιβάλ 20% έκπτωση στα ακτοπλοϊκά εισιτήρια και ειδικές τιμές σε καταλύματα σε όλη τη Σύρο.\nΓια περισσότερες πληροφορίες και κρατήσεις οι ενδιαφερόμενοι μπορούν να επικοινωνούν με το filoxenia@animasyros.gr\nAnimasyros 9.0 Διεθνές Φεστιβάλ + Αγορά Κινουμένων Σχεδίων\nΠροβολές: Θέατρο Απόλλων, Δημοτικός Κινηματογράφος Παλλάς, Ιερά Μονή Πατέρων Καπουκίνων, Έπαυλη Τσιροπινά.\nΕκπαιδευτικά Εργαστήρια: Πνευματικό Κέντρο Δήμου Σύρου – Ερμούπολης, Παιδική Βιβλιοθήκη, Πινακοθήκη Κυκλάδων.\nΑγορά: Ινστιτούτο Κυβέλη\nnatasha_pandi@yahoo.gr | +30 6977-051525\nΤο Αφιέρωμα στον Θρησκευτικό και Πολιτιστικό Συγκρητισμό πραγματοποιείται με τη συγχρηματοδότηση της Ελλάδας & της Ευρωπαϊκής Ένωσης- Ευρωπαϊκό Κοινωνικό Ταμείο – ΕΣΠΑ 2014-2020 – Υπουργείο Οικονομίας, Ανάπτυξης & Τουρισμού, Επιχειρησιακό Πρόγραμμα Ανάπτυξη Ανθρωπίνου Δυναμικού, Εκπαίδευση και Δια Βίου Μάθηση.\nΠρόγραμμα Δημιουργική Ευρώπη- Media Desk Greece\nΓραφείο Πολιτισμού και Τουρισμού της Τουρκικής Πρεσβείας στην Αθήνα\nΈνωση Μουσουλμάνων Ελλάδος\nIsland Food Service\nBETHERE! CORFU ANIMATION FESTIVAL\nΈνωση Ξενοδόχων Αθηνών-Αττικής&Αργοσαρωνικού\nΈνωση Τουριστικών Καταλυμάτων Σύρου\nΧορηγός Ακτοπλοϊκής Μεταφοράς\nVillage Roadshow Greece\nΚΙΝΗΜΑΤΟΓΡΑΦΟΣ ΠΑΛΛΑΣ: Ομάδα Αυτοκτονίας


Τέχνης Σύμπαν και Φιλολογία: 01/08/14\nΟι καταιγίδες των καφέ νάνων. Storms As Big As Jupiter’s ‘Great Red Spot’ Found On Brown Dwarfs\nΦοβερές καταιγίδες μαίνονται σε καφέ νάνους. Image Caption: This artist's concept shows what the weather might look like on cool star-like bodies known as brown dwarfs. Credit: NASA/JPL-Caltech/University of Western Ontario/Stony Brook U\nΜια πραγματικά πολύ ενδιαφέρουσα όσο και εντυπωσιακή ανακάλυψη έκαναν επιστήμονες στις ΗΠΑ με τη βοήθεια του διαστημικού τηλεσκοπίου Spitzer. Οι ερευνητές παρατήρησαν 44 καφέ νάνους, κοσμικά σώματα που οι ειδικοί ονομάζουν «αποτυχημένα άστρα». Όπως διαπίστωσαν στους καφέ νάνους εξελίσσονται ακραίες «καιρικές» συνθήκες. Πιο συγκεκριμένα οι ερευνητές με επικεφαλής επιστήμονες του Πανεπιστημίου της Καλιφόρνια «είδαν» τρομερές θύελλες σε περίπου 20 καφέ νάνους.\nAn artist's impression of a brown dwarf with a huge, dark storm. ILLUSTRATION BY JON LOMBERG, UNIVERSITY OF TORONTO\nΑποκάλυψη στην άβυσσο του Κόσμου. Deepest galaxy cluster ever pictured by Hubble\nΣτην εικόνα που έδωσαν στη δημοσιότητα οι ερευνητές πίσω από τα λαμπρά κοσμικά σώματα υπάρχουν διάσπαρτα μπλέ «αντικείμενα» με τοξοειδές σχήμα που είναι ορισμένοι από τους άγνωστους μέχρι σήμερα πανάρχαιους γαλαξίες που εντόπισε το Hubble. The blue arcs are distant galaxies whose faint images are magnified by a massive cluster in the foreground. Credit: NASA/ESA/ΗFF\nΟμάδα Αμερικανών αστρονόμων στόχευσε τις κάμερες ορατού και υπέρυθρου φωτός του διαστημικού τηλεσκοπίου Hubble στα βάθη του Σύμπαντος και μετά από επίμονη παρατήρηση αποκαλύφθηκαν και φωτογραφήθηκαν περίπου 3 χιλιάδες άγνωστοι μέχρι σήμερα γαλαξίες. Ορισμένοι εξ αυτών σχηματίστηκαν λίγο μετά την Μεγάλη Έκρηξη. Η ανακάλυψη αναμένεται να προσφέρει νέα σημαντικά στοιχεία για την εξέλιξη του Σύμπαντος.\n3D printing brings Hubble's spectacular images to life for the visually impaired.\nΟι ερευνητές χρησιμοποίησαν τη θαυματουργή όπως αποδεικνύεται τεχνική του «βαρυτικού φακού» (ή μικροφακού) που αναπτύχθηκε πρόσφατα και έχει συμβάλει πολύ στην διαστημική εξερεύνηση τα τελευταία χρόνια.\nΗ τεχνική βασίζεται σε ένα φαινόμενο που προβλέπεται από τη Γενική θεωρία της Σχετικότητας, συντελείται όταν ένα άστρο περνάει μπροστά από ένα άλλο, πιο μακρινό άστρο. Κατά το πέρασμα αυτό το βαρυτικό πεδίο του πιο κοντινού άστρου – το οποίο σύμφωνα με τη Γενική Σχετικότητα κάμπτει τον περιβάλλοντα χωροχρόνο – διαθλά το φως του πιο μακρινού άστρου λειτουργώντας σαν μεγεθυντικός φακός μέσα από τον οποίο το άστρο και οι πλανήτες που κινούνται γύρω από αυτό γίνονται ορατά από τη Γη. Η τεχνική αυξάνει το μέγεθος και τη φωτεινότητα ενός κοσμικού σώματος ως και 20 φορές.\nΟ μεγεθυντικός φακός\nΈνας πανάρχαιος γαλαξίας σε απόσταση 13,2 δισεκατομμύρια έτη φωτός. One of the earliest galaxies ever seen - as it appeared 13.2 billion years ago.\nΟι ερευνητές άφησαν «ανοικτή» την κάμερα του Hubble για 50 συνεχόμενες ώρες με αποτέλεσμα το τηλεσκόπιο να συλλέξει ποσότητες συμπαντικού φωτός ικανές να του επιτρέψουν να «δει» γαλαξίες που βρίσκονται στις εσχατιές του Σύμπαντος και εξαιτίας της απόστασης αλλά και άλλων χαρακτηριστικών τους (π.χ μέγεθος) το φως τους είναι πολύ αχνό και εξαιρετικά δύσκολο να εντοπισθεί και απομονωθεί για να μελετηθεί.\nΤο Hubble χρησιμοποίησε ως… μεγεθυντικό φακό το απομακρυσμένο γαλαξιακό σμήνος Abell 2744 που βρίσκεται σε απόσταση περίπου 3,5 δισ. έτη φωτός και είναι ευρύτερα γνωστό ως «Σμήνος της Πανδώρας». Πρόκειται στην πραγματικότητα για τέσσερα γειτονικά σμήνη γαλαξιών με συνολική έκταση άνω των δύο εκατομμυρίων ετών φωτός.\nΤο πανάρχαιο σμήνος\nThese previously unseen galaxies gave birth to most stars in the cosmos today.\nΤο Hubble κατάφερε τελικά να εντοπίσει και να φωτογραφίσει περί τους τρεις χιλιάδες γαλαξίες που δημιουργήθηκαν τα πρώτα δύο δισεκατομμύρια έτη μετά τη γέννηση του Σύμπαντος. Ορισμένοι εξ αυτών σχηματίστηκαν σύμφωνα με τους ερευνητές μόλις 500 εκατομμύρια έτη μετά τη Μεγάλη Έκρηξη που συνέβη πριν από περίπου 13.7 δισ. έτη και από αυτή προέκυψε ο Κόσμος στον οποίο ζούμε.\n«Είναι η βαθύτερη φωτογράφηση του σύμπαντος που έχει γίνει ποτέ. Βλέπουμε πράγματα 10 έως 20 φορές πιο αχνά από ό,τι έχουμε δει ποτέ», δήλωσε η επικεφαλής της έρευνας Τζένιφερ Λοτζ στο ετήσιο συνέδριο της Αμερικανικής Αστρονομικής Εταιρίας που γίνεται αυτές τις μέρες στην Ουάσινγκτον. H Λοτζ εργάζεται στο Space Telescope Science Institute στη Βαλτιμόρη. Η ανακάλυψη των πανάρχαιων γαλαξιών δημοσιεύεται στον δικτυακό τόπο επιστημονικών προδημοσιεύσεων arXiv.\nΑν δεν προκύψει κάποιο πρόβλημα τον Μάιο είναι προγραμματισμένη μια ακόμη αναβάθμιση του Hubble το οποίο θα μπορεί να αφήνει ανοικτές τις κάμερες του και να συλλέγει δεδομένα αδιάλειπτα για περισσότερες από 100 ώρες. Αυτό σημαίνει ότι θα μπορεί να εντοπίζει και να φωτογραφίζει με ακόμη μεγαλύτερη λεπτομέρεια άστρα και γαλαξίες στα βάθη του Σύμπαντος.\nΑναρτήθηκε από Κωνσταντίνος Βακουφτσής στις 2:57 μ.μ. Δεν υπάρχουν σχόλια:\nΟι καταιγίδες των καφέ νάνων. Storms As Big As Jup...\nΑποκάλυψη στην άβυσσο του Κόσμου. Deepest galaxy c...


Ένας χρόνος με κορονοϊό: Πώς η πανδημία άλλαξε τα πάντα στην ψυχική υγεία – Τα θετικά και τα αρνητικά – Φούιτ.gr\nστα Ελλάδα, Κόσμος 5 Μάρτιος 2021 19:31\nΔΥΣΤΥΧΩΣ ΤΑ ΑΡΝΗΤΙΚΑ ΤΗΣ ΠΑΝΔΗΜΙΑΣ ΕΙΝΑΙ ΠΕΡΙΣΣΟΤΕΡΑ ΑΠ’ Ο,ΤΙ ΤΑ ΘΕΤΙΚΑ\nΌπως τονίζει, από την άλλη, ο εγκλεισμός μπορεί να δημιουργήσει ένα «βόλεμα», έναν δισταγμό στο να βγούμε ξανά στη ζωή και να διεκδικήσουμε επαγγελματικές και κοινωνικές σχέσεις. «Νέοι άνθρωποι, ή έφηβοι, που μπορεί να μην είχαν πλήρως αναπτύξει τις κοινωνικές τους δεξιότητες, πιθανά να νιώθουν άβολα να εκτεθούν κοινωνικά και να επικοινωνήσουν με αμεσότητα. Ένα ποσοστό αυτών των ατόμων δεν θα επιστρέψει εύκολα στην κανονικότητα», προβλέπει.\n«Σημαντικό ρόλο παίζει το αίσθημα του πώς θα είναι η «επόμενη μέρα», πως θα μπορέσουμε να ανταποκριθούμε στην νέα πραγματικότητα. Πρέπει να αναρωτηθούμε: τι είχαμε, τι χάσαμε στην πανδημία;\nΠανδημία ψυχολογια\t2021-03-05\nΠαγκόσμιος Οργανισμός Υγείας: Η πανδημία «απέχει πολύ ακόμη από το τέλος της»\n24 Μάρτιος 2021 23:57\n24 Μάρτιος 2021 22:30\n22 Μάρτιος 2021 12:32\n14 Μάρτιος 2021 19:31


♕ FAG 6213-2RSR Bearing | 6213-C3,6213-C3 bearings,FAG 6213-C3,deep\nNTN 562021M NSK NN3921MB SKF NCF2968V FAG F-804463.ZL-K-C3\n☴☴ bearing 6213-C3,6213-C3 bearings,FAG 6213-C3,deep groove .... ☴☴\n☴☴ bearing 6213-C3,6213-C3 bearings,FAG 6213-C3,deep groove ball bearings 6213-C3. Share to: ☴☴\n☴☴ FAG 6213-2RSR-C3 Deep Groove Ball Bearing 65mmx120mmx23mm .... ☴☴\n☴☴ FAG 6213-2RSR-C3 Deep Groove Ball Bearing 65mmx120mmx23mm FOB Price: USD0.1-100/PieceGet Latest Price Minimum Order Quantity: 10 Piece/Pieces Supply Ability: 2000 Piece/Pieces Week ☴☴\n☴☴ FAG 6213-2RSR Deep groove ball bearing 6213-2RSR 65x120x23... ☴☴\n☴☴ FAG 6213-2RSR Deep Groove Ball Bearing. FAG 6213-2RSR Deep groove ball bearings are versatile, self-retaining bearings with solid outer rings, inner rings and ball and cage assemblies.FAG 6213-2RSR, which are of simple design, robust in operation and easy to maintain, are available in single and double row esigns and in open and sealed variants. ☴☴\n☴☴ New Original and high quality 6213.2RSR.C3 Fag Beari... ☴☴\n☴☴ Lion Bearing Industrial Co.ltdhas a large stock of stock in stock, including New Original and high quality 6213.2RSR.C3 Fag Bearing deep groove ball bearing, center ball bearing, angular contact ball bearing, thrust ball bearing, tapered roller bearing, roller bearing, needle roller bearing, cylindrical roller bearing, bearing outer spherical ... ☴☴\n☴☴ 6213 2RSR - FAG Deep Groove - Quality Bearings Onli... ☴☴


Πόπη Τσαπανίδου | eidisoules\nHome Πόπη Τσαπανίδου\nΣυγκλονισμένη η Πόπη Τσαπανίδου – Δείτε τι δήλωσε για τον χαμό του Βαγγέλη Γιακουμάκη\non: 17 Μαρτίου, 2015 In: Blog Ειδησούλες, MediaTags: απώλεια, Βαγγέλης Γιακουμάκης, Πόπη Τσαπανίδου\nΗ Πόπη Τσαπανίδου στην έναρξη της εκπομπής της Live U δήλωσε συγκλονισμένη με την είδηση της απώλειας του Βαγγέλη Γιακουμάκη. «Σήμερα όλοι θα κατέβουμε στην Κρήτη, στη γενέτειρα γη του Βαγγέ...\tRead more\non: 16 Φεβρουαρίου, 2015 In: Blog Ειδησούλες, LifestyleTags: ΔΙΑΛΟΓΟΣ, ΚΟΡΗ ΤΣΑΠΑΝΙΔΟΥ, Πόπη Τσαπανίδου\nH Πόπη Τσαπανίδου λίγο πριν το κλείσιμο της εκπομπής της αποκάλυψε ότι η κόρη της της έστειλε μήνυμα και της ζήτησε να πάνε στο «Dinner In The Sky», το «ιπτάμενο» εστιατόριο που βρίσκεται αυ...\tRead more\nΑπίστευτη δήλωση: «Είμαι η Τσαπανίδου των φτωχών»\non: 21 Νοεμβρίου, 2014 In: Blog Ειδησούλες, MediaTags: Ντέσσυ Κουβελογιάννη, Πόπη Τσαπανίδου, Τσαπανίδου των φτωχών\nΔημοσιογράφος μίλησε στην κάμερα του Happy Day για την τηλεόραση και έκανε απίστευτες δηλώσεις. «Έχω πρωινή εκπομπή, 11 με 1, και είμαι η Τσαπανίδου των φτωχών και προσπαθώ να κάνω ότι κάνει...\tRead more


Ονειροκριτης Θρόνος | όνειρο Θρόνος | Ερμηνεία\nΟνειροκριτης Θρόνος, όνειρο Θρόνος\nΑισθηματικά: Εάν ονειρευτείτε πως κάθεστε πάνω σε κάποιο θρόνο, να περιμένετε κοινωνική αναγνώριση και αν είστε ανύπαντροι, να προετοιμαστείτε σύντομα για γάμο, με πολύ καλές προϋποθέσεις. Εάν δείτε όμως να σκοτεινιάζει και να χάνεται ή να μη φαίνεται ο θρόνος ή αν ονειρευτείτε πως κατεβαίνετε από θρόνο τότε σας περιμένει απογοήτευση.\nΥγεία: Σκοτεινές συνθήκες, θλιβερό περιβάλλον και στενοχώρια γύρω από το θρόνο, σημαίνει αρρώστια και θάνατος.\nΕπαγγελματικά: Ο λαμπρός θρόνος σημαίνει για εσάς επαγγελματική και κοινωνική καταξίωση, που θα απολαύσετε σύντομα. Ακόμα και αν δείτε άλλους να κάθονται σε θρόνο σημαίνει πως θα κερδίσετε πολλά χρήματα με τη βοήθεια άλλων προσώπων.\nΒρίσκεστε εδώ: Αρχική Αλφαβητάρι Ονείρων Θ Θρόνος\nΟνειροκριτης Θρονος, ονειρο Θρονος


Σεπτέμβριος | 2021 | ΔΗΜΟΣ ΛΕΥΚΟΝΟΙΚΟΥ | Page 10\nΖήνα Λυσάνδρου-Παναγίδη 1 Σεπτεμβρίου 2021 Καλό μήνα, αδέλφια! Καλό φθινόπωρο, φίλοι και φίλες! Υγεία, δύναμη, προσευχή και προσοχή, συνδημότες και συνδημότισσές μου! Ημερολόγιο Δήμου Λευκονοίκου.


Η Μόσχα κατανοεί ότι η Ελλάδα είναι μέλος του ΝΑΤΟ, αλλά και ότι δεν επιθυμεί τις κυρώσεις | NewsVolos\nΑρχική ΠΟΛΙΤΙΚΗ Η Μόσχα κατανοεί ότι η Ελλάδα είναι μέλος του ΝΑΤΟ, αλλά και...\nΗ Μόσχα κατανοεί ότι η Ελλάδα είναι μέλος του ΝΑΤΟ, αλλά και ότι δεν επιθυμεί τις κυρώσεις\nΠρώτη καταχώρηση: Παρασκευή, 14 Ιανουαρίου 2022, 13:40\n«Κατανοώ ότι η Ελλάδα είναι μέλος του ΝΑΤΟ, της ΕΕ. Όμως, επίσης, βλέπουμε ότι η Ελλάδα δεν θέλει να ακολουθήσει την οδό της επιδείνωσης των αντιρωσικών κυρώσεων, η Ελλάδα καταρχήν δεν αισθάνεται ικανοποίηση από όσα τώρα συμβαίνουν μεταξύ Δύσης και Ρωσικής Ομοσπονδίας. Εμπιστευόμαστε τους Έλληνες φίλους μας ότι με τη σοφία τους θα κάνουν την επιλογή που ανταποκρίνεται στις πεποιθήσεις τους», δήλωσε ο Ρώσος υπουργός Εξωτερικών, Σεργκέι Λαβρόφ, ερωτηθείς σχετικά με πρόσφατες αναφορές του εκπροσώπου του Κρεμλίνου, Ντμίτρι Πεσκόφ, για μεταφορά εξοπλισμού στην Ουκρανία μέσω και της βάσης της Αλεξανδρούπολης.\nΠροηγούμενο άρθροΠοια είναι η κατάσταση της υγείας της συζύγου του Τζώρτζη Μονογυιού\nΕπόμενο άρθροΠασίγνωστος τραγουδιστής προσπάθησε να βιάσει χορεύτρια


ekdosi.com: Θα γεννήσει διάδοχο; Στ' αχαμνά μας!\nΘα γεννήσει διάδοχο; Στ' αχαμνά μας!\nΕτικέτες ΓΕΛΟΙΟΓΡΑΦΙΕΣ, ΚΟΣΜΟΣ, ΣΑΤΙΡΑ


Κεραμέως: Παγκόσμια πατέντα η ίδρυση πανεπιστημιακών τμημάτων μέσω τροπολογιών | Έθνος\nΚεραμέως: Παγκόσμια πατέντα η ίδρυση πανεπιστημιακών τμημάτων μέσω τροπολογιών\nΠΟΛΙΤΙΚΗ 22.04.2019 20:36\nΤελευταία Ενημέρωση 22.04.2019 21:03\nΤι ανέφερε στους κοινοβουλευτικούς συντάκτες η τομεάρχης Παιδείας, Έρευνας και Θρησκευμάτων της Νέας Δημοκρατίας\nΤην ίδρυση τμημάτων Πανεπιστημιακών Σχολών μέσω βουλευτικών τροπολογιών που γίνονται δεκτές από τον υπουργό Παιδείας, καταγγέλλει η Νέα Δημοκρατία, κάνοντας λόγο για παγκόσμια πατέντα.\nΌπως τόνισε η τομεάρχης Παιδείας, Έρευνας και Θρησκευμάτων της Νέας Δημοκρατίας, Νίκη Κεραμέως, αποτελεί «παγκόσμια πατέντα» αυτός ο τρόπος ίδρυσης πανεπιστημιακών τμημάτων.\nΣυγκεκριμένα, μιλώντας στους κοινοβουλευτικούς συντάκτες η κυρία Κεραμέως αναφέρθηκε σε δύο βουλευτικές τροπολογίες μία του βουλευτή Ιωάννη Γκιόλα για την ίδρυση Τμήματος Αγροτικής Οικονομίας με έδρα το Άργος και μία των βουλευτών Θεοδώρας Τζάκρη και Ιωάννη Σηφάκη για την ίδρυση Τμήματος Μουσειολογίας στη Σχολή Κοινωνικών Επιστημών του Διεθνούς Πανεπιστημίου της Ελλάδας, με έδρα την Έδεσσα.\n«Έτσι φτιάχνεται ο ακαδημαϊκός χάρτης της χώρας;» διερωτήθηκε η κυρία Κεραμέως, χαρακτηρίζοντας το φαινόμενο πρωτοφανές.\nΓενικότερα η κυρία Κεραμέως κατήγγειλε τον τρόπο νομοθέτησης μέσω αποδοχής πλήθους βουλευτικών και υπουργικών τροπολογιών, καθώς μέχρι πριν λίγη ώρα είχαν γίνει δεκτές 13 βουλευτικές και άλλες 7-8 υπουργικές στο πολυνομοσχέδιο του υπουργείου Παιδείας.


Καλύτερος εργοδότης της Ελλάδας η Παπαστράτος | Fortunegreece.com\nΚαλύτερος εργοδότης της Ελλάδας η Παπαστράτος\nΟ οργανισμός Top Employer Institute τίμησε την ελληνική εταιρεία αλλά και την PMI σε ευρωπαϊκό επίπεδο.\nΟ διεθνούς κύρους οργανισμός Top Employer Institute απένειμε στην Παπαστράτος τον τίτλο του «Κορυφαίου Εργοδότη» στην Ελλάδα, ενώ η μητρική της εταιρεία, Philip Morris International, αναγνωρίστηκε ως «Κορυφαίος Εργοδότης» στην Ευρώπη και τον κόσμο για το 2018.\nΗ διεθνής αυτή επιβράβευση έρχεται ως αποτέλεσμα της εξαιρετικής εφαρμογής προγραμμάτων επαγγελματικής ανάπτυξης μέσα στην εταιρεία αλλά και των συνεχόμενων προσπαθειών για τη δημιουργία ενός δυναμικού εργασιακού περιβάλλοντος. Στο πλαίσιο της ανεξάρτητης έρευνας που διεξάγει κάθε χρόνο το Top Employer Institute, η Philip Morris International απέσπασε για δεύτερη φορά τον τίτλο του «Κορυφαίου Εργοδότη» στον κόσμο, και αξίζει να σημειωθεί ότι η πιστοποίηση για το εργασιακό περιβάλλον δόθηκε συνολικά σε 44 θυγατρικές εταιρείες του ομίλου, ανάμεσα σε αυτές και στην Παπαστράτος.\nΟ Πρόεδρος και Διευθύνων Σύμβουλος της Παπαστράτος, Χρήστος Χαρπαντίδης, δήλωσε για τη νέα αυτή διάκριση της εταιρείας:\n«Το να αναγνωριζόμαστε ως Κορυφαίος Εργοδότης σταθερά τα τελευταία χρόνια μόνο χαρά και υπερηφάνεια μας γεμίζει. Φροντίζουμε και αναπτύσσουμε τους ανθρώπους μας με συνέπεια για εννέα δεκαετίες τώρα. Είναι μέσα στο DNA μας. Το γεγονός ότι βρισκόμαστε μέσα στον όμιλο της Philip Morris International, επίσης Κορυφαίο Εργοδότη σε παγκόσμιο επίπεδο, μας δίνει το συγκριτικό πλεονέκτημα του να είμαστε σε θέση να προσφέρουμε πολλές ευκαιρίες για επαγγελματική εξέλιξη, φυσικά όχι μόνο στην Ελλάδα. Η διάκριση αυτή από το Top Employer Institute, έρχεται σε μια κομβική στιγμή για την Παπαστράτος. Πριν από λίγες μέρες γυρίσαμε σελίδα στην ιστορία μας, σταματώντας την παραγωγή συμβατικών τσιγάρων και παράγοντας πλέον τις θερμαινόμενες ράβδους καπνού για το IQOS. Οι άνθρωποι της Παπαστράτος βρίσκονται στην «καρδιά» αυτής της μεγάλης αλλαγής και είναι οι πρεσβευτές μας για αυτό που δημιουργούμε, ένα μέλλον απαλλαγμένο από τον καπνό του τσιγάρου».\nΗ Λένα Πλαΐτη αναλαμβάνει διευθύντρια Επικοινωνίας και Δημοσίων Σχέσεων στην Παπαστράτος\nΠαπαστράτος: H βιώσιμη ανάπτυξη ως φιλοσοφία, στρατηγική και πρακτική\nΑντρέ Καλαντζόπουλος: Ποιος είναι ο νέος πρόεδρος της Philip Morris International και τι πιστεύει για την Ελλάδα\nΥπ. Προστασίας του Πολίτη και ΠΑΠΑΣΤΡΑΤΟΣ ενώνουν τις δυνάμεις τους κατά του παράνομου εμπορίου καπνού


ΡΑΕ: ΠΡΟΣΤΙΜΑ ΚΑΙ ΠΟΙΝΙΚΕΣ ΔΙΩΞΕΙΣ ΓΙΑ ΤΙΣ ΡΕΥΜΑΤΟΚΛΟΠΕΣ από Voria.gr article http://mail.voria.gr/article/rae-prostima-ke-pinikes-dioxis-gia-tis-revmatoklopes Η Ρυθμιστική Αρχή Ενέργειας προχώρησε στη σύνταξη του «Εγχειριδίου» για την αντιμετώπιση των ρευματοκλοπών ύστερα από πολύμηνη προετοιμασία. 25.05.2017 11:01\nΡΑΕ: ΠΡΟΣΤΙΜΑ ΚΑΙ ΠΟΙΝΙΚΕΣ ΔΙΩΞΕΙΣ ΓΙΑ ΤΙΣ ΡΕΥΜΑΤΟΚΛΟΠΕΣ\n25/05/2017, 11:01 |\nΗ Ρυθμιστική Αρχή Ενέργειας προχώρησε στη σύνταξη του «Εγχειριδίου» για την αντιμετώπιση των ρευματοκλοπών ύστερα από πολύμηνη προετοιμασία.\n- Οι καταναλώσεις που δεν κατεγράφησαν υπολογίζονται αναδρομικά σε βάθος μέχρι και 5 χρόνων με βάση τα ιστορικά στοιχεία κατανάλωσης. Ως έναρξη του χρόνου της ρευματοκλοπής θεωρείται κατά κανόνα η χρονική περίοδος στην οποία εμφανίζεται αδικαιολόγητη μείωση της κατανάλωσης.\n- Το «πρόστιμο» επιβάλλεται με τη μορφή προσαύξησης στο τιμολόγιο ηλεκτρικής ενέργειας. Έτσι οι κλεμμένες κιλοβατώρες θα χρεώνονται προς 255 ευρώ ανά μεγαβατώρα (προσαύξηση 70 % σε σχέση με το κανονικό τιμολόγιο) και 120 ευρώ (προσαύξηση 50%) για τους δικαιούχους ΚΟΤ και όσους εντάσσονται στο Πρόγραμμα «Κοινωνικό Εισόδημα Αλληλεγγύης». Επιπλέον ο υπαίτιος θα χρεώνεται και με τις δαπάνες του ΔΕΔΔΗΕ για τον εντοπισμό της ρευματοκλοπής, από 300 έως 750 ευρώ ανάλογα με το είδος της παροχής.\n- Η παράκαμψη του μετρητή (απ' ευθείας σύνδεση της γραμμής πίνακα-μετρητή με το καλώδιο παροχής της εγκατάστασης), οπότε και το σύνολο της καταναλισκόμενης ενέργειας δεν καταγράφεται.\n- Η απευθείας σύνδεση της εσωτερικής εγκατάστασης με το Δίκτυο, απουσία μετρητικού εξοπλισμού (σε περιπτώσεις που ο μετρητής έχει αποξηλωθεί ή και ουδέποτε εγκαταστάθηκε).\n- Η απευθείας σύνδεση με αγκίστρωση στους αγωγούς του εναερίου δικτύου, απουσία μετρητή ή/και παροχής ή/και νομίμως υφιστάμενου κτίσματος (περιπτώσεις καταυλισμών κλπ).\n- Η αυθαίρετη επανασύνδεση παροχών που έχουν διακοπεί κατόπιν αίτησης οικειοθελούς διακοπής από τον τελευταίο χρήστη ή κατόπιν υποβολής δήλωσης παύσης εκπροσώπησης από τον τελευταίο προμηθευτή (χωρίς νέα δήλωση εκπροσώπησης και δυνατότητα υπαγωγής στο καθεστώς προμήθειας καθολικής υπηρεσίας), με ή χωρίς παράκαμψη του μετρητή, οπότε και η καταναλισκόμενη ενέργεια δεν τιμολογείται (παροχές χωρίς χρήστη και προμηθευτή), είτε αυτή καταγράφεται είτε όχι.


Ξενοδοχεία σε: Αουρανγκαμπάντ\nΑουρανγκαμπάντ - Ξενοδοχεία\nΑουρανγκαμπάντ: Κορυφαία σημεία ενδιαφέροντος\nΣπήλαια Aurangabad CavesΑυτό το εντυπωσιακό σημείο ενδιαφέροντος (Σπήλαια Aurangabad Caves) βρίσκεται 14 χλμ. από το κέντρο (Αουρανγκαμπάντ). Εδώ (Αουρανγκαμπάντ) θα βρείτε και πολλά άλλα σημεία ενδιαφέροντος που ενδεχομένως να θέλετε να επισκεφτείτε, όπως τα ακόλουθα: Bibi Ka Maqbara (μαυσωλείο), Οχυρό Daulatabad και Σπηλιές Ελόρα.\nKailash TempleΑν σας ενδιαφέρουν τα θρησκευτικά μνημεία, επισκεφτείτε το ακόλουθο: Kailash Temple, που βρίσκεται στο κέντρο (Σίντκο). Εδώ (Σίντκο) θα βρείτε και πολλά άλλα σημεία ενδιαφέροντος που ενδεχομένως να θέλετε να επισκεφτείτε, όπως τα ακόλουθα: Bibi Ka Maqbara (μαυσωλείο) και Οχυρό Daulatabad.\nΛέσχη Γκολφ MGM Golf ClubΑν θέλετε να εξασκηθείτε στο γκολφ, τότε πρέπει οπωσδήποτε να πάτε σε αυτό το μέρος (Λέσχη Γκολφ MGM Golf Club) που βρίσκεται σε απόσταση 17,9 χλμ. από το κέντρο (Αουρανγκαμπάντ).\nAjanta and Ellora CavesΑυτό το μέρος (Ajanta and Ellora Caves) βρίσκεται 17,4 χλμ. από το κέντρο της πόλης (Αουρανγκαμπάντ), και αποτελεί δημοφιλές σημείο ενδιαφέροντος για επίσκεψη κατά τη διάρκεια της διαμονής σας.\nBibi Ka Maqbara (μαυσωλείο)Αυτό το εντυπωσιακό σημείο ενδιαφέροντος (Bibi Ka Maqbara (μαυσωλείο)) βρίσκεται 13,4 χλμ. από το κέντρο (Αουρανγκαμπάντ). Εδώ (Αουρανγκαμπάντ) θα βρείτε και πολλά άλλα σημεία ενδιαφέροντος που ενδεχομένως να θέλετε να επισκεφτείτε, όπως τα ακόλουθα: Οχυρό Daulatabad και Σπηλιές Ελόρα.\nΕμπορικό Κέντρο Prozone MallΕμπορικό Κέντρο Prozone Mall, Αουρανγκαμπάντ: Αν σας αρέσουν τα ψώνια, μην ξεχάσετε να επισκεφτείτε αυτό το μέρος.\nΜάθετε περισσότερα για: Αουρανγκαμπάντ\nΑν θέλετε να ανακαλύψετε ένα νέο μέρος, μπορείτε να πάτε εδώ: Αουρανγκαμπάντ.Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Αουρανγκαμπάντ) θα βρείτε καταλύματα που ικανοποιούν τις ανάγκες όλων των ταξιδιωτών. Αουρανγκαμπάντ: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Αουρανγκαμπάντ), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Αουρανγκαμπάντ) είναι εδώ με την εγγύηση χαμηλότερης τιμής μας.


Πλήθος πιστών κατέκλυσαν το ιερό ναό του Αγίου Ανδρέα, για να προσκυνήσουν την Τίμια Κάρα και τον σταυρό του μαρτυρίου – Kalavrytapress\n23:40, 30 Νοέμβριος 201623:42, 30 Νοέμβριος 2016\tΑπό νωρίς σήμερα το πρωί πλήθος πιστών κατέκλυσαν το ιερό ναό του Αγίου Ανδρέα, για να προσκυνήσουν την Τίμια Κάρα και τον σταυρό του μαρτυρίου. Με τη λιτάνευσητης Τιμίας Κάρας και της ιερής εικόνας του Αγίου Ανδρέα στους κεντρικούς δρόμους της Πάτρας, κορυφώθηκαν σήμερα οι θρησκευτικές εκδηλώσεις, για την εορτή του πολιούχου. Και του χρόνου να είμαστε όλοι εδώ…\nΣυνελήφθησαν δύο ημεδαποί που διέπρατταν κλοπές σε καταστήματα στην Ηλεία\n10:27, 9 Φεβρουάριος 201610:27, 9 Φεβρουάριος 2016 Από την έως τώρα έρευνα έχουν εξιχνιαστεί δέκα περιπτώσεις, ενώ το συνολικό παράνομο όφελος τους ξεπερνά τις (15.000) ευρώ...\t+\n16:03, 22 Ιανουάριος 201616:03, 22 Ιανουάριος 2016 Συνεχίζει τις παρεμβάσεις η Περιφέρεια Δυτικής Ελλάδας στο οδικό δίκτυο, εθνικό και επαρχιακό, όπου χρειάζεται συντήρηση για την...\t+\n20:07, 5 Νοέμβριος 201620:10, 5 Νοέμβριος 2016 O Δήμος Αιγιαλείας – Aντιδημαρχία Ανάπτυξης και το Δίκτυο Πόλεων με Λίμνες, συνδιοργανώνουν διημερίδα με θέμα: «Προστασία, Βιώσιμη Χρήση...\t+\n12:10, 26 Οκτώβριος 201612:10, 26 Οκτώβριος 2016 ενημερώνουμε ότι στο Κέντρο Πρόληψης, Καλλίπολις, ξεκινά δράση-ομάδα για νέους ηλικίας 18-25 ετών «Create Yourself, Create Yourframe». Στην ομάδα...\tΠιο διαβασμένα


Οι Ιατροστατιστικοί Πίνακες των Διοικήσεων του Ελληνικού Βασιλείου αποτελούν την πρώτη απόπειρα του ελληνικού κράτους μετά την συγκρότησή του να δώσει «στατιστικές» πληροφορίες. Συντάχθηκαν κατά διοικήσεις κατά τα έτη 1838-1839 από τους διοικητικούς γιατρούς των αντίστοιχων περιοχών ύστερα από κυβερνητική παραγγελία και δημοσιεύτηκαν σε Παραρτήματα του «Ελληνικού Ταχυδρόμου» από το τέλος του 1838 μέχρι τις αρχές του 1840. Παρουσιάζουν ιδιαίτερο ενδιαφέρον τόσο από ιατρική όσο και ιστορική-δημογραφική άποψη, γιατί παρέχουν σημαντικές πληροφορίες σχετικά με τις υγειονομικές συνθήκες που επικρατούσαν στο νεοσύστατο ελληνικό κράτος, το κλίμα, τους οικισμούς, τον πληθυσμό, την οικονομία, την εκπαίδευση, τις νοοτροπίες των κατοίκων. Από αυτούς ο πρώτος, ο «ιδιαίτερος πίναξ των δήμων της διοικήσεως», αναφέρει λεπτομερώς τα σχετικά με τους δήμους και τα χωρία που αποτελούν τον κάθε δήμο, ο δεύτερος ο «γενικός ιατροστατιστικός πίναξ των δήμων» περιέχει τα σχετικά με τον κάθε δήμο ξεχωριστά και ο τρίτος ο ανακεφαλαιωτικός είναι ο «γενικός ιατροστατιστικός πίναξ της διοικήσεως». Στις περισσότερες διοικήσεις προστίθεται και ένας άλλος ιδιαίτερος «πίνακας του πληθυσμού των κατοίκων» κατά δήμους, κατά φύλο, κατά ηλικία, κατά επιτηδεύματα καθώς και τον αριθμό των οικογενειών.\nΔεν μας είναι γνωστό ποιος ήταν ο εμπνευστής αυτής της έρευνας, ούτε ποιος αποφάσισε τη σύνταξη αυτών των πινάκων. Αξιοσημείωτο πάντως παραμένει το γεγονός ότι παρόμοια εργασία δεν επαναλήφθηκε τα επόμενα χρόνια. Έτσι το ενδιαφέρον των ερευνητών είναι μεγάλο, αφού τα στοιχεία που περιέχουν αποτελούν σπουδαία και «μοναδική» πηγή για το χρονικό αυτό διάστημα. Το γεγονός ότι αυτή η έρευνα ανατέθηκε από την κυβέρνηση σε γιατρούς τονίζει τη σημασία που αποδιδόταν στην αλληλεξάρτηση των συνθηκών υγείας του πληθυσμού και των περιβαλλοντικών συνθηκών κάθε περιοχής.\nΉδη από το έτος 1833, σύμφωνα με το Διάταγμα «περί συστάσεως ιατρών κατά νομούς και περί των καθηκόντων αυτών» (της 30ής Οκτωβρίου 1833), σε κάθε νομαρχία του κράτους διοριζόταν ένας γιατρός, ο οποίος έπρεπε να έχει θεωρητικές και πρακτικές γνώσεις ιατρικής, χειρουργικής και μαμμικής. Ο γιατρός επιφορτιζόταν με το καθήκον της επιτήρησης όλου του ιατρικού προσωπικού της νομαρχίας, των ιερέων των κοινοτήτων, που ασκούσαν μεταξύ άλλων και χρέη ληξιάρχων, των εμβολιαστών και των φαρμακοποιών. Ήταν αρμόδιος να επιτηρεί το σύνολο των ιδρυμάτων κοινωνικής πρόνοιας (βρεφοκομεία, ορφανοτροφεία, πτωχοκομεία), ακόμη των σχολείων, σφαγείων, ιαματικών νερών, λουτρών κ.α. και των νοσοκομείων (μαιευτηρίων, ιδρυμάτων για φρενοβλαβείς κ.α.) που λειτουργούσαν στα πλαίσια του νομού.\nΈπρεπε επίσης να επαγρυπνεί για την εμφάνιση και διάδοση επιδημικών νόσων, να καταγράφει όλα τα «περίεργα συμβάντα» σχετικά με την ιατρική, τη φυσική ιστορία και μετεωρολογία με στόχο τη σύσταση μιας τέλειας ιατρικής τοπογραφίας του νομού. Ακόμη ανέπτυσσε σχέσεις και με τη δικαιοσύνη μέσω των δικαστικοϊατρικών εξετάσεων και των γνωματεύσεων του. Χαρακτηριστικό είναι το γεγονός ότι οι νομίατροι είχαν το βαθμό και έφεραν τη στολή του έπαρχου. Ήταν ακόμα υποχρεωμένοι να συντάσσουν εκθέσεις σχετικά με την κατάσταση της δημόσιας υγείας του νομού, του οποίου ήταν αρμόδιοι και να τις υποβάλλουν προς το Νομάρχη, ο οποίος τις απέστελλε προς το Υπουργείο των Εσωτερικών. Έτσι το κράτος λάμβανε γνώση της κατάστασης της υγείας του πληθυσμού και μπορούσε να παρέμβει προς την κατεύθυνση της ιατρικοποίησης αυτού του πληθυσμού. Δεν πρέπει να λησμονούμε ότι την εποχή στην οποία αναφερόμαστε η εμπειρική ιατρική αποτελεί τον κανόνα, ενώ η επιστημονική ιατρική γνώση προσπαθεί να επιβληθεί και να την εκτοπίσει χωρίς να το κατορθώνει, τουλάχιστον μέχρι τις αρχές του 20ού αιώνα.\nΟ συντάκτης των Ιατροστατιστικών πινάκων της Διοίκησης (Νομού) Λακωνίας (επαρχίες Γυθείου και Οιτύλου με έδρα την Αρεόπολη) είναι ο γιατρός Σταμάτης Μιχ. Γαλάτης (ο οποίος ήταν επίσης αρμόδιος για τη διοίκηση Μεσσηνίας και την υποδιοίκηση Πυλίας) και των αντίστοιχων της Διοίκησης (Νομού) Λακεδαίμονος (επαρχίες Λακεδαίμονος και Επιδαύρου Λιμηράς με έδρα τη Σπάρτη) ο Νικόλαος Α. Φωτεινός (ο οποίος ήταν αρμόδιος και για τη διοίκηση Μαντινείας).\nΟι πίνακες των δύο διοικήσεων παρουσιάζουν σχεδόν την ίδια τυπολογία στην παράθεση των πληροφοριών, αν και μερικές φορές υπάρχει διαφοροποίηση ανάλογα με τον συντάκτη τους.\nΣτον «Γενικό Στατιστικό Πίνακα της Διοικήσεως» περιλαμβάνονται τα ακόλουθα ερωτήματα και δίνονται οι ανάλογες απαντήσεις: «Έκτασις γης, Σύνορα, Θέσις και φυσική κατάστασις της γης, Άνεμοι κυριεύοντες, Ύδατα, Προϊόντα, Κατάστασις της καλλιέργειας, Αριθμός των κατοίκων, Αριθμός και ονόματα των δήμων, Δημόσια καταστήματα, Επικρατούσαι ασθένειαι, Αιτίαι αυτών, Θεραπεία αυτών και μέτρα προφυλακτικά, Αριθμός των υπαρχόντων ιατρών, χειρουργών και εμπειρικών ιατρών, φαρμακοπωλών, μαιών, φλεβοτόμων και εμβολιαστών».\nΟ «Γενικός Ιατροστατιστικός Πίναξ των Δήμων» περιέχει τα ακόλουθα ερωτήματα: «Όνομα του δήμου, Έκτασις γης, Σύνορα, Φυσική και υγιεινή κατάστασις, Αριθμός κατοίκων, Κατάστασις της καλλιέργειας, Προϊόντα, Αριθμός των ιατρών, χειρουργών (εμπειρικών ιατρών), φαρμακοποιών, μαιών, εμβολιαστών, φλεβοτόμων».\nΟ «Ιδιαίτερος Πίναξ των Δήμων» περιέχει αναλυτικά: «Όνομα πόλεων, κωμοπόλεων και χωρίων, Φυσική και υγιεινή θέσις και κατάστασις εκάστου, Πόσιμα ύδατα, Άνεμοι κυριεύοντες, Προϊόντα, Αριθμός κατοίκων, Επάγγελμα αυτών, Φυσική κράσις των, Κατάστασις Φαρμακοπωλείων, Υγειονομείων, Λοιμοκαθαρτηρίων, Νεκροταφείων, Σχολείων, Άλλων δημοσίων καταστημάτων, Επικρατούσαι ασθένειαι, Αιτίαι αυτών, Προφυλακτικά και θεραπευτικά μέτρα, Όνομα και αριθμός της αδείας ή του διπλώματος των: Ιατροχειρουργών, Χειρουργών (Εμπειρικών), Φαρμακοποιών, Μαιών, Εμβολιαστών».\nΤέλος ο «Πίνακας Πληθυσμού της Διοικήσεως» περιλαμβάνει: «Ονόματα των δήμων, τον αριθμό του πληθυσμού κατά φύλο (άρρενες-θήλεις), παιδιά μέχρι των 18 ετών (άρρενα-θήλεα), νέοι ανύπανδροι μεταξύ 18 και 25 ετών, ολικός αριθμός οικογενειών, ολικός αριθμός δημοτών, αλλογενείς, γεωργοί, ποιμένες, τεχνίται, έμποροι (μεγάλοι-μικροί), άλλοι βιομήχανοι, κτηματίαι (μεγάλοι-μικροί), υπάλληλοι (πολιτικοί-στρατιωτικοί), επιστήμονες (συγγραφείς, διδάσκαλοι, ιατροί, δικηγόροι), ναυτικοί, ιερείς, πένητες ανίκανοι να εργάζονται, μαθηταί σχολείων, άνδρες ηξεύροντες να γράφουν, ολικός αριθμός κατοίκων, Παρατηρήσεις».\nΠίνακα πληθυσμού για τη Διοίκηση Λακωνίας συνέταξε ο Σταμάτης Γαλάτης, ενώ δεν εντοπίσθηκε αντίστοιχος πίνακας για τη διοίκηση Λακεδαίμονος.\nΑπό την επεξεργασία των δεδομένων των παραπάνω πινάκων, εκτός από τις ιατρικές πληροφορίες που παρέχονται, προκύπτουν και στοιχεία ιστορικο-δημογραφικού ενδιαφέροντος.\nΗ ΠΕΤΡΑΙΑ ΜΑΝΗ\nΛΥΓΕΡΙΩΤΕΣ ΜΕΤΑΝΑΣΤΕΣ ΣΤΗΝ ΑΜΕΡΙΚΗ\nΜία πρότυπη έρευνα - Οδηγός για όλα τα χωριά της Μάνης\nΣΥΛΛΟΓΗ ΛΕΞΕΩΝ ΚΑΙ ΦΡΑΣΕΩΝ ΤΗΣ ΕΞΩ ΜΑΝΗΣ


Αναστάσιος: ΤΑ «ΑΓΙΑ» ὑπό ἀρχιμ. Βασιλείου Μπακογιάννη\nΚαί ἄρα ὁ λόγος πού ὁ λαϊκός δέν ἐπιτρέπεται νά περάσει μπροστά ἀπό τήν Ἁγία Τράπεζα, εἶναι, ὅτιὑπάρχει κίνδυνος, περνώντας μπροστά της, ( ἰδιαίτερα ἄν ὁ «διαδρομος» εἶναι στενός) νά τήν πλησιάσει ἤ καί νά τήν ἀγγίξει. Δηλαδή, θά πρέπει νά περνᾶ ὅσο πιό μακρυά μπορεῖ, σάν νά βλέπει μπροστά του φωτιά καί νά φεύγει μακρυά...! Καί ὅταν περνᾶ κοντά ἤ καί ἀγγίζει τήν Ἁγία Τράπεζα, τί γίνεται; Ἁμαρτάνει καί ὁ ἴδιος, καί ὁ Ἱερέας πού τόν βλέπει, καί δέν τόν νουθετεῖ (Ἀριθμ. 18: 3). Ἡ Ἁγία Τράπεζα δέν εἶναι τραπέζι!\nΤό θέμα δέν εἶναι ἁπλά ὅτι οἱ λαϊκοί μπαίνουν στό «Ἱερό», ἀλλά εἰσέρχονται μέ φοβερή ἄνεση, λές καί εἰσέρχονται στή κουζίνα τοῦ σπιτιοῦ τους! Τό χειρότερο; Τό ρίχνουν (ἐν ὥρᾳ λατρείας!) στό κουβεντολόι...! (Ἄς ἀφήσουμε τό «μπάχαλο» μέ τά κινητά...!). Τό ἀκόμα χειρότερο; Κανένας ἀπό τούς ἀπευθύνους δέν τούς ἐπισημαίνει τό αὐτονόητο: «Ἡσυχία! Ἐδῶ εἶναι Ἱερό!». Γιατί ἄραγε; (Τό μόνο πού ἀπασχολεῖ μερικούς, εἶναι, μή τυχόν ἀλλάξει ἡ γλώσσα τῆς λατρείας, καί ἀρχίζει ὁ κόσμος καί καταλαβαίνει τόν λόγο τοῦ Θεοῦ...!).\nΠάντα γράφει με πνευματικό τρόπο ο πατήρ Βασίλειος Μπακογιάννης.\n20 Αυγούστου 2019 - 3:08 μ.μ.\nΘα ήθελα να ρωτήσω τον π. Βασίλειο, πως πως θα έπρεπε να χειριστούμε την "ιδιομορφία" ορισμένων μικρών ναών εξωκκλησίων (έχουμε στην ενορία μου, στην Παιανία, πολλά τέτοια εκκλησάκια, της εποχής της Τουρκοκρατίας) στα οποία η Αγία Τραπεζα δεν είναι "αυτόνομη" αλλά "εφάπτεται" του τοίχου του ναού. Μάλιστα, πολλά εξωκκλήσια της εποχής της τουρκοκρατίας έχουν μόνο μια είσοδο για το ιερό του μικρού ναού, ακριβώς μπροστά από την Αγία Τράπεζα. Μήπως θα έπρεπε σε αυτή την περίπτωση να μην επιτρέπουμε ούτε καν στο νεωκόρο να εισέλθει στο ιερό; Ποια θα ήταν η λύση σε αυτή την περίπτωση;\n20 Αυγούστου 2019 - 3:51 μ.μ.\nΝομίζω ότι στην περίπτωση αυτή, μόνο ο ιερέας εισέρχεται στο Ιερό και ο νεοκωρος διακονεί από έξω κοντά στην πορτα.\n20 Αυγούστου 2019 - 11:59 μ.μ.


Νίκος Δένδιας: Θα μείνουμε αδρανείς ενώ μια άλλη χώρα επιδιώκει\nNewsroom / 15 Ιουνίου, 2021 20:13 / Ελλάδα, Επιλεγμένα\n«Θεωρώ ότι οι απαντήσεις σε αυτές τις ερωτήσεις είναι ξεκάθαρες, παρόλο που ορισμένοι προτιμούν να παρουσιάζουν τις λύσεις ως πιο περίπλοκες».\n«Εμείς, η Ελλάδα, μια χώρα μικρού έως μεσαίου μεγέθους, παραμένουμε μια χώρα που βασίζεται σε κανόνες και σε αρχές”, σημείωσε. “Η πολιτική μας βασίζεται στην ανάγκη για συνεπή, επίμονο και πλήρη σεβασμό του Διεθνούς Δικαίου από όλες τις χώρες – είτε είναι μεγάλες, μεσαίες ή μικρές, χωρίς εξαιρέσεις, χωρίς υποσημειώσεις».\n«Έχοντας αντιμετωπίσει επαναλαμβανόμενες και συνεχείς παραβιάσεις της κυριαρχίας και των κυριαρχικών μας δικαιωμάτων από έναν γείτονα και σύμμαχο, προσπαθούμε πάντα να αποφύγουμε τη στρατιωτικοποίηση», τόνισε χαρακτηριστικά.\n«Υποστηρίζουμε και προωθούμε την ειρηνική επίλυση των διαφορών, μέσω διαλόγου και αμοιβαίας εμπιστοσύνης, βάσει του Διεθνούς Δικαίου και των σχέσεων καλής γειτονίας. Υπογραμμίζουμε διαρκώς την ανάγκη διατήρησης ανοικτών καναλιών επικοινωνίας, ακόμη και στις πιο δύσκολες περιστάσεις. Επιμένουμε ότι οι παραβιάσεις της κυριαρχίας, είτε στη Συρία, στη Λιβύη, στο Ιράκ, στην Κύπρο ή στο Αιγαίο, και οι παραβιάσεις κυριαρχικών δικαιωμάτων στην Ανατολική Μεσόγειο, πρέπει να καταδικαστούν και να σταματήσουν αμέσως. Και πιστεύουμε ότι η απειλή για την ασφάλεια ενός από εμάς είναι απειλή για τη συλλογική ασφάλεια και πρέπει να αντιμετωπιστεί συλλογικά».\n«Αυτή είναι η ελληνική απάντηση στις πολλές προκλήσεις της Ανατολικής Μεσογείου και της ευρύτερης γειτονιάς. Συνεργασία βάσει συγκεκριμένων κανόνων για την ειρήνη. Ειρήνη για την ευημερία των λαών μας», κατέληξε.


Το γραφικό Κατηχώρι στους πρόποδες του δυτικού Πηλίου - Πήλιο ξενοδοχεία, ξενώνες, δωμάτια - Pelion Hotels (Visit Pilio)\nΤο γραφικό Κατηχώρι στους πρόποδες του δυτικού Πηλίου\nΣτους πρόποδες του δυτικού Πηλίου, 3χλμ από την Πορταριά βρίσκεται στο Κατηχώρι. Ένα γραφικό χωριό πνιγμένο μέσα στο πράσινο, διατηρημένο στην παραδοσιακή του μορφή. Το κυρίαρχο χαρακτηριστικό του περιβάλλοντος είναι το αειθαλές πράσινο και τα τρεχούμενα νερά. Όπως και στα υπόλοιπα διαμερίσματα, έτσι και εδώ καλλιεργούνται ελιές, μηλιές, κηπευτικά, καθώς και αμπέλια πολύ καλής ποιότητας, γεγονός που επιτρέπει στους κατοίκους να ασχολούνται εδώ και χρόνια με την παραγωγή κρασιού και τσίπουρου, για το οποίο άλλωστε φημίζεται το χωριό. Στο Κατηχώρι βρίσκονται διάσπαρτα πανέμορφα ξωκλήσια βυζαντινά αλλά και νεότερα. Τα παλαιότερα από αυτά χρονολογούνται από το 1600μ.Χ. και έχουν αναστηλωθεί τα τελευταία χρόνια. Ο Άγιος Γεώργιος, ο Προφήτης Ηλίας, η Αγία Μαρίνα, η Αγία Τριάδα, η Αγία Παρασκευή, η Παναγία Μεγαλογένους βρίσκονται σε γραφικές τοποθεσίες. Μια από τις τοποθεσίες που προσφέρεται για περίπατο είναι η περιοχή του Αγίου Βλασίου, καθώς και οι περιοχές Άγιος Γεώργιος και Παναγία Μεγαλογένους.\nΜερικά από τα μνημεία του Κατηχωρίου είναι η βυζαντινή εκκλησία του Αγίου Αθανασίου, καθώς και το Δημοτικό πλέον Ελαιοτριβείο “Χατζηγιάννη”, το οποίο ο Δήμος έχει σκοπό να διαμορφώσει σε μουσείο αγροτικής ιστορίας, διότι σ’ αυτό συνεχίζεται ο παραδοσιακός τρόπος παρασκευής λαδιού με όλα τα μηχανήματα που χρησιμοποιούσαν από το 19ο αιώνα.\nΣτο χωριό πραγματοποιούνται σε τακτά χρονικά διαστήματα, διάφορες εκδηλώσεις. Κυρίαρχη είναι η “Γιορτή Τσίπουρου, που γίνεται στα τέλη Ιουνίου και ο επισκέπτης έχει τη δυνατότητα να παρακολουθήσει πως παράγεται το τσίπουρο με την παραδοσιακή διαδικασία και ταυτόχρονα να δοκιμάσει το παραγόμενο προϊόν. Επίσης, στο τέλος Ιουνίου γίνεται και το παραδοσιακό πανηγύρι των Αγίων Αποστόλων, που είναι πολιούχοι του Κατηχωρίου. Άλλα πανηγύρια της περιοχής είναι της Παναγίας Μεγαλογένους στις 20 Αυγούστου και της Αγίας Παρασκευής στις 26 Ιουλίου.\nΑξιοσημείωτο είναι ότι στο Κατηχώρι έχει την έδρα της η Εταιρεία Ανθρωπιστικών Ερευνών, η οποία χρησιμοποιεί τις κτιριακές εγκαταστάσεις που βρίσκονται εκεί για συνέδρια και σεμινάρια.\nΣτην περιοχή λειτουργούν ξενώνες και ενοικιαζόμενα δωμάτια, με όλες τις ανέσεις για την εξυπηρέτηση των επισκεπτών του Κατηχωρίου, καθώς και παραδοσιακές ταβέρνες και τσιπουράδικα, που προσφέρουν στους θαμώνες ντόπιο κρασί και τσίπουρο.\nπηγή: δήμος Πορταριάς\nTags: Γιορτή Τσίπουρου, γραφικά χωριά Πηλίου, διαμονή Κατηχώρι, Κατηχώρι


Πώς να καταφέρουμε την ψηφιακή αποτοξίνωση τις ημέρες των Χριστούγεννων - Εναλλακτική Δράση\nΙδέες, Ίντερνετ, Τεχνολογία, Τρόπος να ζεις\nΔεν θα μπορείτε να μοιραστείτε την εμπειρία σας αμέσως στα μέσα κοινωνικής δικτύωσης, αλλά θα έχετε περισσότερο ποιοτικό χρόνο με την παρέα σας.\nΔεν αποτελεί έκπληξη το γεγονός ότι πολλοί από εμάς υπέφεραν από ψηφιακή υπερφόρτωση κατά τη διάρκεια της πανδημίας και η φροντίδα της «ψηφιακής μας ευημερίας» έχει γίνει συχνό θέμα συζήτησης. Τα μέσα κοινωνικής δικτύωσης, οι διαδικτυακές αγορές, οι κρατήσεις, ακόμη και οι απαραίτητες εργασίες όπως η πληρωμή λογαριασμών, σήμαιναν ότι η τεχνολογία έχει διαπεράσει κάθε πτυχή της ζωής μας.\nΕίτε κάνουμε μαθήματα στο σπίτι είτε εργαζόμαστε από το σπίτι, τα κινητά μας τηλέφωνα δεν ήταν ποτέ μακριά μας. Έχουμε συνηθίσει ακόμη και την τεχνολογία της βιντεοεπικοινωνίας για να κρατάμε επαφή με φίλους και αγαπημένα πρόσωπα, είτε ζουν κοντά μας είτε χιλιάδες χιλιόμετρα μακριά. Για να είμαστε ειλικρινείς, μπορεί να είναι πολύ δύσκολο να φανταστούμε πώς μπορούμε απλά να αποφασίσουμε να το διακόψουμε. Και η συνεχής πίεση να είμαστε πάντα διαθέσιμοι – και να απαντάμε αμέσως – μπορεί να είναι εξουθενωτική.\nΌμως, με τα Χριστούγεννα να πλησιάζουν, ίσως σχεδιάζετε να κάνετε ένα διάλειμμα από την εργασία σας και ίσως ακόμη και να πάτε διακοπές. Γιατί, λοιπόν, να μην εκμεταλλευτείτε την ευκαιρία να κάνετε ένα διάλειμμα από την τεχνολογία και να δοκιμάσετε μια ψηφιακή αποτοξίνωση; Εδώ προτείνουμε διάφορους τρόπους για να μειώσουμε τη χρήση τεχνολογίας στις διακοπές.\n1. Κλειδώνουμε ή κρύβουμε τις συσκευές μας\nΜακράν ο πιο αποτελεσματικός τρόπος για να αξιοποιήσετε στο έπακρο την εμπειρία είναι να αφήσετε το τηλέφωνο, το φορητό υπολογιστή και τα tablet σας μακριά. Φυσικά, έχετε τη δυνατότητα να ενεργοποιήσετε τη λειτουργία «μην ενοχλείτε» ή να απενεργοποιήσετε επιλεκτικά τις ειδοποιήσεις σε ορισμένες εφαρμογές. Ωστόσο, είναι αρκετά δύσκολο να απενεργοποιήσετε τις ειδοποιήσεις για ορισμένες ομάδες εφαρμογών, και με το τηλέφωνό σας ακόμα στην τσέπη σας υπάρχει πάντα μια δικαιολογία για να ελέγξετε το Facebook ή το Instagram, να απαντήσετε σε ένα email ή να ανεβάσετε μια φωτογραφία.\nΘα μπορούσατε να εξετάσετε το ενδεχόμενο να περιορίσετε το χρόνο χρήσης του τηλεφώνου σας. Για παράδειγμα, μία ώρα το πρωί και μία ώρα το βράδυ. Αλλά μελέτη έχει διαπιστώσει ότι σύντομα θα ξοδεύετε πολύ περισσότερο χρόνο χωρίς να το συνειδητοποιείτε και θα βρίσκετε περισσότερες δικαιολογίες για να είστε online.\nΈτσι, η καλύτερη λύση είναι να είμαστε ακραίοι στην προσέγγισή μας και να κλειδώσουμε τη συσκευή μας σε ένα κουτί ή να το κρύψουμε κάπου. Έτσι, απομακρύνουμε τις προκλήσεις της απενεργοποίησης των ειδοποιήσεων ή του περιορισμού του χρόνου χρήσης του τηλεφώνου.\n2. Δεν ξεχνάμε να οργανωθούμε από πριν\nΕίναι πολύ δύσκολο να μην χαλαρώσουμε στην εξοχή. Εκεί, δεν χρειάζεται να ανησυχείτε για την πλοήγηση στους δρόμους των πόλεων και για τη χρήση εφαρμογών για την κράτηση εστιατορίων, εισιτηρίων για τον κινηματογράφο και τις δημόσιες συγκοινωνίες. Έτσι, αν μπορείτε να ταξιδέψετε εκτός πόλης, αυτό θα κάνει την αποτοξίνωση να μοιάζει πολύ πιο φυσική.\nΑλλά ο προηγούμενος προγραμματισμός είναι απαραίτητος. Ενεργοποιήστε το αυτόματο μήνυμα ότι βρίσκεστε εκτός εργασίες, ενημερώστε τους συναδέλφους, τους πελάτες και τον εργοδότη σας ότι λείπετε. Ενημερώστε τα αγαπημένα σας πρόσωπα και τους φίλους σας, ώστε να μην αγχώνεστε με την προσπάθειά τους να σας βρουν. Θα πρέπει επίσης να εκτυπώσετε επιβεβαιώσεις κρατήσεων και εισιτήρια τρένων, αεροπλάνων και άλλων ταξιδιών – και να προμηθευτείτε έναν χάρτινο χάρτη, ώστε να μπορείτε να αφήσετε πίσω τις ψηφιακές σας συσκευές.\n3. Βρίσκουμε τα θετικά\nΚαθώς η τεχνολογία θεωρείται η «προεπιλογή» στη ζωή μας, ίσως αντιμετωπίσουμε κάποιες δυσκολίες στο να αποσυνδεθούμε απότομα από έναν κόσμο όπου είμαστε συνδεδεμένοι 24 ώρες την ημέρα, 7 ημέρες την εβδομάδα. Στην αρχή, η αποσύνδεση μπορεί να δημιουργήσει κάποιες σημαντικές συναισθηματικές προκλήσεις – όπως το αίσθημα άγχους, ανησυχίας ή απογοήτευσης. Προτείνουμε να προσπαθήσετε να επαναπροσδιορίσετε τις δυσκολίες στο νου σας ως θετικές, βλέποντας τις εμπειρίες ως ανταμοιβές και όχι ως τιμωρίες.\nΓια παράδειγμα, το να μην μπορείτε να χρησιμοποιήσετε ψηφιακές εφαρμογές ή ιστότοπους για να πλοηγηθείτε και να βρείτε εστιατόρια με υψηλή βαθμολογία μπορεί να είναι απογοητευτικό, αλλά μπορεί επίσης να δημιουργήσει μια αίσθηση ενθουσιασμού αφού δίνει την ευκαιρία να εξερευνήσετε το άγνωστο, να βιώσετε απροσδόκητες συναντήσεις ή να κατακτήσετε νέες δεξιότητες στη χρήση χάρτινων χαρτών και ίσως ακόμη και πυξίδας. Μπορείτε ακόμα και να γνωρίσετε νέους ανθρώπους, ζητώντας τους να σας κατευθύνουν.\nΠράγματι, δεν θα είστε σε θέση να μοιραστείτε την εμπειρία σας αμέσως στα μέσα κοινωνικής δικτύωσης, αλλά θα έχετε περισσότερο ποιοτικό χρόνο με την παρέα σας αντί να ελέγχετε τα likes και να απαντάτε σε σχόλια στις αναρτήσεις σας.\nΗ εμπειρία της ψηφιακής αποτοξίνωσης ανοίγει ευκαιρίες για να επανασυνδεθείτε με ξεχασμένες νοσταλγικές παιδικές αναμνήσεις και τις παλιές στιγμές που πιθανώς δεν έχετε σκεφτεί για πολύ καιρό. Μερικές φορές, το να σιγοτραγουδήσετε μια παλιά μελωδία ή απλά να παίξετε κάποια παιδικά παιχνίδια μπορεί να είναι αρκετό για να σας γυρίσει πίσω.\nΗ πιο σημαντική συμβουλή είναι να προβληματιστείτε σχετικά με την εμπειρία της ψηφιακής αποτοξίνωσης. Ο καθένας έχει τη δική του μοναδική σχέση με την τεχνολογία και θα ωφεληθείτε πολύ αν βρείτε τον καλύτερο τρόπο για να επιτύχετε μια πιο υγιή σχέση μαζί της.\nΠροσπαθήστε να χρησιμοποιήσετε την εμπειρία αυτή ως ευκαιρία για να προβληματιστείτε σχετικά με το πώς σας κάνει να αισθάνεστε η ψηφιακή αποτοξίνωση και τι θα θέλατε να κάνετε μετά την επιστροφή σας στον πολυάσχολο συνδεδεμένο κόσμο, ώστε να αποτρέψετε την ψηφιακή υπερφόρτωση από το να εμφανιστεί ξανά.


Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ: Πρέπει να ψάξεις τη ζωή έξω από την οθόνη του υπολογιστή.\n1. Θα είμαστε πιο ευτυχισμένοι και ικανοποιημένοι από τη ζωή μας.\nΚακά τα ψέματα. Τα social media είναι η Νο1 πηγή κουτσομπολιού στη ζωή μας. Φωτογραφίες, status, tag, όλα μας μαρτυρούν πως είναι η ζωή των φίλων, των συγγενών και των γνωστών μας. Κι αν αυτοί τυχαίνει να περνούν καλύτερα από μας, όσο κι αν δεν το θέλουμε, επηρεαζόμαστε. Μπορεί να μην είναι κακοπροαίρετη ζήλια, αλλά σίγουρα μια σύγκριση γίνεται. Και μαζί με αυτήν και η απορία: Γιατί αυτοί κι όχι εμείς; Γιατί έτσι κι όχι αλλιώς; Τι κάνουμε λάθος εμείς και σωστό αυτοί; Αυτόματα η σύγκριση μπορεί να γίνει βασανιστική και να ρίξει τη διάθεση αλλά και την αυτοπεποίθηση μας στο γκρεμό… Πόσο πιο ευτυχισμένοι θα ήμασταν λοιπόν χωρίς συγκρίσεις; Χωρίς να αναρωτιόμαστε γιατί δεν έχουμε δουλειά, λεφτά, σύντροφο ή οικογένεια, όταν άλλοι, έχουν τα πάντα; Μην το ψάχνετε. Μία είναι η απάντηση σε αυτό και την ξέρουμε όλοι μας πολύ καλά.\n2. Θα είμαστε παραγωγικοί.\nΑς είμαστε ειλικρινείς με τον εαυτό μας. Ας παραδεχτούμε μόνο σ’αυτόν πως είναι πολλές οι στιγμές που ξεκλέβουμε απ΄την καθημερινότητα μας, ώστε να ρίξουμε μια ματιά στο τι γίνεται στα social media. Μόνο που έτσι δε γίνεται δουλειά. Εμείς δεν είμαστε συγκεντρωμένοι και φυσικά χάνεται πολύτιμος χρόνος σε likes και κοινοποιήσεις. Αν κλείσουμε κινητά, tablet και υπολογιστές κι αποφασίσουμε να μην ασχοληθούμε με το τι κάνουν οι άλλοι αλλά τι ΠΡΕΠΕΙ να κάνουμε εμείς, τότε σίγουρα η παραγωγικότητα μας θα ανέβει στα ύψη. Απερίσπαστοι και συγκεντρωμένοι, θα κάνουμε αυτό που πρέπει, δίχως τις Σειρήνες των social media!\n3. Θα είμαστε ευγνώμονες με τη ζωή που έχουμε.\nΑπομονωμένοι από τα νέα των άλλων, θα έχουμε το χρόνο να σκεφτούμε πάνω στη ζωή μας, να κάνουμε αυτοκριτική και να παλέψουμε για αυτοβελτίωση. Καθόλου social media μπορεί να σημαίνει κατακόρυφη αύξηση της αυτοπεποίθησης μας. Ας παντρεύονται οι άλλοι, ας κάνουν παιδιά ή ας παίρνουν σούπερ μισθούς σε διευθυντικές θέσεις με bonus κι ακριβά αμάξια. Εμείς, απαλλαγμένοι από τη δημόσια γνώμη, μπορούμε να συνεχίσουμε κανονικά τη ζωή μας. Να εκτιμήσουμε τον εαυτό μας για όσα έχει κερδίσει ως τώρα και να τον ενθαρρύνουμε να προσπαθήσει για όσα ονειρεύεται.\n4. Θα έχουμε μια ουσιαστική σχέση με τους δικούς μας ανθρώπους.\nΜάθαμε στα likes και τις κοινοποιήσεις και ξεχάσαμε πως είναι να περνά κανείς χρόνο με την οικογένεια του, τους φίλους, το σύντροφο του. Κανένα tag δε συγκρίνεται με τη χαρά του να μοιράζεσαι μια παγωμένη μπύρα με μια παρέα. Καμία κοινοποίηση, δε συγκρίνεται με το να αράζεις στον καναπέ αγκαλιά με τον αγαπημένο σου. Έξω από την ψηφιακό κόσμο, υπάρχει κι ένας άλλος κόσμος. Πρωτόγονος για πολλούς μα εμείς αυτόν ξέρουμε κι εμπιστευόμαστε.\n5. Θα δούμε πόσο όμορφος είναι ο κόσμος.\nΠέρα από όσα η οθόνη μας μπορεί να μας δείξει, τίποτα δε μαρτυρά την ομορφιά που βρίσκεται στον αληθινό κόσμο. Μια ομορφιά, που έτσι όπως προσηλωνόμαστε στα social media, ξεχνάμε να παρατηρήσουμε και φυσικά να θαυμάσουμε. Απεξαρτημένοι από αυτά, θα μπορέσουμε να επανεκτιμήσουμε την ομορφιά της φύσης αλλά και της ζωής που αυτή χαρίζει. Συντροφιά με αγαπημένα πρόσωπα ή και μόνοι μας, δεν έχει καμία σημασία. Το σημαντικότερο όλων είναι να μπορούμε να εκτιμήσουμε το κάθε τι, μικρό ή μεγάλο, σημαντικό ή ασήμαντο.\n6. Θα αναδειχθεί η ευφυία μας.\nΣυχνά, μπορεί να ακούσουμε πως έχουμε κάψει τον εγκέφαλο μας με όλες αυτές τις σύγχρονες μόδες της κοινωνικής δικτύωσης. Και το πιο δυσάρεστο όλων είναι πως όσοι μας κατηγορούν για κάτι τέτοιο, έχουν εν μέρει δίκιο. Τα social media γίνονται άσχημος εθισμός. Φτάνουμε στο σημείο να εξαρτιέται η ζωή μας από αυτά. Αποτέλεσμα αυτού του κολλήματος, είναι να αποβλακωνόμαστε τελείως… Μια απομάκρυνση, λοιπόν, έστω και με πόνο καρδιάς, από τα εθιστικά media, θα μας βοηθήσει να ξαναβρούμε τον εαυτό μας και να θυμηθούμε να χρησιμοποιούμε το μυαλό μας. Αυτή θα είναι η τονωτική ένεση, που θα κάνει το κεφάλι μας να σκέφτεσαι πιο έξυπνα, πιο γρήγορα και κυρίως πιο αποτελεσματικά!\n7. Θα είμαστε πιο έξυπνοι και σοφοί.\nΚάνοντας, έστω και με πόνο καρδιάς, log out από τα social media, αυτόματα ο κενός μας χρόνος, αυτός που σπαταλούσαμε “κατασκοπεύοντας” τις ζωές και τα κατορθώματα των άλλων, θα πρέπει να καλυφθεί από κάτι. Ποια καλύτερη λύση, λοιπόν από το να δουλέψουμε με τον εαυτό μας, συντροφιά με βιβλία και ταινίες. Από το να μετράμε, λοιπόν, τις ικανότητες των άλλων, ας προσπαθήσουμε κι εμείς να γίνουμε καλύτεροι.\n8. Στο μέλλον θα ευγνωμονούμε τους εαυτούς μας.\nΗ απομάκρυνση από τα social media μπορεί να μας προξενήσει πόνο και στερητικό σύνδρομο στην αρχή, αλλά σύντομα θα το ξεπεράσουμε. Αρκεί να πάρουμε απόφαση πως έχουν άλλα πράγματα προτεραιότητα στη ζωή κι όχι ποιος τα έφτιαξε ή χώρισε με ποιον. Αν επικεντρωθούμε απερίσπαστα στα όνειρα και τις ελπίδες μας κι αν παλέψουμε με καρδιά γεμάτη και το facebook κλειστό, να τα κάνουμε πράξη. Όταν μετά από καιρό, δούμε τη ζωή να παίρνει το δρόμο της όπως το είχαμε σχεδιάσει, τότε θα νιώσουμε ευγνώμονες για την απόφαση μας να απαρνηθούμε τα social media και να επενδύσουμε στην αληθινή ζωή και το μέλλον μας.


Ο Υφυπουργός Πολιτισμού και Αθλητισμού, αρμόδιος για θέματα σύγχρονου πολιτισμού, Νικόλας Γιατρομανωλάκης συμμετείχε σε συζήτηση με θέμα «Η Τέχνη της Διπλωματίας» την Πέμπτη 16 Ιουνίου 2022 μαζί με τη Σεΐχα Al Mayassa bint bin Khalifa Hamad Al Thani, Πρόεδρο των Μουσείων του Κατάρ και τον Διευθυντή ...\n416.000 ευρώ από το ΥΠΠΟΑ για την ενίσχυση Πολιτιστικών Δράσεων και Προγραμμάτων για παιδιά και εφήβους έως 18 ετών\nΕπιχορηγήσεις συνολικού ύψους 416.000 ευρώ ανακοινώνονται από το Υπουργείο Πολιτισμού και Αθλητισμού μετά από πρόσκληση του ΥΠΠΟΑ, μέσω του προγράμματος ''Πολιτιστικές Επιχορηγήσεις'' του Μητρώου Πολιτιστικών Φορέων, την 31η Ιανουαρίου 2022, για υποβολή αιτημάτων επιχορήγησης ή/ και παροχή αιγίδας, ...\nΣυλλυπητήριο μήνυμα της Υπουργού Πολιτισμού και Αθλητισμού Λίνας Μενδώνη για την απώλεια του Πίτερ Μάκριτζ\nΈχουν περάσει μόλις λίγοι μήνες, από τον περασμένο Μάρτιο, όταν απονεμήθηκε τιμητικά η Ελληνική Ιθαγένεια στον Πίτερ Μάκριτζ. Τότε, συγκινημένος, είχε πει πόσο ωραία λέξη θεωρούσε την πατρίδα. Σήμερα η πατρίδα έχασε έναν σπουδαίο δάσκαλο, έναν κορυφαίο μελετητή της ελληνικής γλώσσας, έναν πρεσβευτή ...\nΗ άυλη πολιτιστική κληρονομιά αρωγός στην αντιμετώπιση της κλιματικής αλλαγής - Παρέμβαση της Υπουργού Πολιτισμού και Αθλητισμού Λίνας Μενδώνη στο 3ο Φόρουμ Ειδικών για τη Διαφύλαξη της Άυλης Πολιτιστικής Κληρονομιάς\n«Η άυλη πολιτιστική κληρονομιά μπορεί να αποτελέσει μια πολύτιμη πηγή αναφοράς, από την οποία οι σύγχρονες κοινωνίες μπορούν να αντλήσουν γνώση και έμπνευση προκειμένου να αντιμετωπίσουν αποτελεσματικά το πρόβλημα της κλιματικής αλλαγής και να προσαρμοστούν ομαλότερα και με τις μικρότερες δυνατές θυ...\n336.000 ευρώ από το ΥΠΠΟΑ για την ενίσχυση δράσεων στον χώρο του Βιβλίου, των Γραμμάτων και της Φιλαναγνωσίας\nΕπιχορηγήσεις συνολικού ύψους 336.000 ευρώ και παροχή αιγίδας, ανακοινώνει σήμερα το Υπουργείο Πολιτισμού και Αθλητισμού, σε 63 δράσεις που αφορούν στον χώρο του Βιβλίου, των Γραμμάτων και της Φιλαναγνωσίας, στο πλαίσιο του Προγράμματος «Πολιτιστικές Επιχορηγήσεις». Στην Διεύθυνση Γραμμάτων και Τεχν...\nΤο Υπουργείο Πολιτισμού και Αθλητισμού παρουσιάζει την οπτική ταυτότητα του Ελληνικού Συστήματος Αναγνώρισης και Πιστοποίησης Μουσείων\nΤο Υπουργείο Πολιτισμού και Αθλητισμού παρουσιάζει την οπτική ταυτότητα του Ελληνικού Συστήματος Αναγνώρισης και Πιστοποίησης Μουσείων, με την παραγωγή ενημερωτικού εντύπου και αφισών. Μέσα από το ενημερωτικό υλικό, το κοινό θα μπορεί να ενημερωθεί για τη λειτουργία του Συστήματος. Το ΥΠΠΟΑ εισήγαγε...\nΣυλλυπητήρια δήλωση της ηγεσίας του Υπουργείου Πολιτισμού και Αθλητισμού για την απώλεια της Μαρίνας Λαμπράκη-Πλάκα\nΜόλις πληροφορήθηκε την απώλεια της Μαρίνας Λαμπράκη-Πλάκα, η Υπουργός Πολιτισμού και Αθλητισμού Λίνα Μενδώνη έκανε την ακόλουθη δήλωση. «Με πραγματική οδύνη αποχαιρετούμε τη Μαρίνα Λαμπράκη-Πλάκα, τη γυναίκα που αφιερώθηκε ολόψυχα, επί 30 χρόνια, στην Εθνική Πινακοθήκη, στην Τέχνη, στους Ελληνες δη...\nΕπισκέψιμα για καταδύσεις αναψυχής είναι πλέον 11, χαρακτηρισμένα ως μνημεία, ναυάγια, έπειτα από την ολοκλήρωση της τεκμηρίωσής τους από την Εφορεία Εναλίων Αρχαιοτήτων. Στα ναυάγια επιτρέπεται η κατάδυση, αποκλειστικά και μόνο εξωτερικά και περιμετρικά αυτών και απαγορεύεται ρητώς η κατα...\nΜεγάλη άσκηση οργανωμένης προληπτικής απομάκρυνσης επισκεπτών διεξήχθη σήμερα στον αρχαιολογικό χώρο της Επιδαύρου, παρουσία του Γενικού Γραμματέα του Υπουργείου Πολιτισμού και Αθλητισμού, Γιώργου Διδασκάλου και του Αναπληρωτή Γενικού Γραμματέα Πολιτικής Προστασίας, Γιώργου Καραγιάννη. Στον σχεδιασμ...\nΠρος αποκατάσταση το Τέμενος Βαγιαζήτ, στο Διδυμότειχο\nΣτην αποκατάσταση του Τεμένους Βαγιαζήτ, στο Διδυμότειχο, στα πρότυπα της τελευταία φάσης του, των αρχών του 20ου αιώνα, με παράλληλη ανάδειξη στοιχείων προηγούμενων φάσεων, ώστε να είναι αναγνώσιμη η δομική ιστορία του μνημείου, όπως και οι επεμβάσεις που έγιναν σε διάφορες χρονικές περιόδους, προ...


ΓΑΪΔΟΥΡΙΣΤΑΣ: Δεκεμβρίου 2011\nΛεφτά υπάρχουν στον εργασιακό παράδεισο της ΕΥΔΑΠ\nΣτις 7 Ιουλίου του 2011 σας ενημέρωσα για το επίδομα λουτροθεραπείας των υπαλλήλων της ΕΥΔΑΠ που κοστίζει στην επιχείρηση 164.000 ευρώ. Στις 10 Οκτωβρίου 2011 το Έθνος αποκάλυψε ότι η επιχείρηση καλύπτει τα έξοδα εκμάθησης ξένων γλωσσών στα παιδιά των υπαλλήλων της.\nΟ κύριος Υπουργός Μάκης Βορίδης ταξιδεύει στην πρώτη θέση\nΠολλά κι ενδιαφέροντα προκύπτουν από τη μαζική ανάρτηση αποφάσεων του Υπ.Μεταφορών Μάκη Βορίδη στον ιστότοπο της Διαύγειας καθώς φαίνεται ότι ο υπουργός του ΛΑΟΣ δεν ξεφεύγει από τους γενικούς μεταπολιτευτικούς κανόνες.\nΚάπως έτσι, για ένα ταξίδι-ρουτίνας στις Βρυξέλλες, ο Υπ.Μεταφορών ταξίδεψε στην πρώτη θέση δαπανώντας 990(!) ευρώ μόνο για το αεροπορικό εισιτήριο. Με τα ίδια χρήματα, εμείς οι κοινοί θνητοί θα μπορούσαμε να ταξιδέψουμε 2-3 φορές στις Βρυξέλλες ή τουλάχιστον 1,5 φορά στη Νέα Υόρκη.\nΓια να μην θεωρήσετε ότι λαϊκίζουμε, το εισιτήριο οικονομικής θέσης με το οποίο ταξίδεψε ο συνεργάτης του υπουργού κόστισε...\n...μόλις 400 ευρώ, ποσό σημαντικά χαμηλότερο από τα 990 ευρώ που ξόδεψε για την ίδια διαδρομή ο Μάκης Βορίδης.\nΤο περιστατικό δεν μοιάζει να είναι μεμονωμένο. Ανάλογη πρακτική εφαρμόστηκε και σε πρόσφατο ταξίδι του υπουργού στο Ηράκλειο της Κρήτης.\nΈχει τα δίκια του ο άνθρωπος. Πώς να αντέξει στα 50 λεπτά της πτήσης Αθήνα-Ηράκλειο παρέα με τους κοινούς θνητούς; Έδωσε 120 ευρώ παραπάνω κι εξασφάλισε την ηρεμία του. Τι τον νοιάζει; Δικά του είναι τα λεφτά;\nAπίστευτο κι όμως αληθινό: σύζυγος βουλευτή του ΠΑΣΟΚ και πρώην υπουργού, δραστήρια στα καλλιτεχνικά, χρησιμοποιεί αποκλειστικά για την γραμματειακή της υποστήριξη, μόνιμη υπάλληλο της ΕΡΤ! Μάλιστα η ... τελευταία για να ανταποκρίνεται στις πολλαπλές απαιτήσεις της συζύγου του πρώην υπουργού, φρόντισε με τη βοήθεια ορισμένων να φαίνεται (στα χαρτιά) ότι εργάζεται Σαββατοκύριακα σε τμήμα που σπάνια ελέγχεται. Φυσικά η εν λόγω υπάλληλος δεν πατάει ποτέ στο ραδιομέγαρο (ούτε τα Σαββατοκύριακα), ενώ αμείβεται από αυτό και όχι από την σύζυγο που φημίζεται για την τσιγκουνιά της!\nΕνοίκιο 1 εκ. ευρώ από το ΥΠΟΙΚ για κτίριο που δεν χρησιμοποιεί!\n«Απίστευτο και όμως αληθινό» θα είναι εάν ισχύει, αυτό που κατήγγειλε σε ερώτησή του στη Βουλή σήμερα ο αναπληρωτής τομεάρχης Οικονομίας της... ΝΔ και βουλευτής της ΝΔ κ. Γ. Βρούτσης, ότι σε περίοδο μεγάλης οικονομικής κρίσης το Υπουργείο Οικονομικών πληρώνει ενοίκιο 62.000 ευρώ τον μήνα (1 εκ. ευρώ συνολικά) από τον Απρίλιο του 2010 για ένα κτίριο που δεν χρησιμοποιεί και στο οποίο προτίθεται να μεταστεγάσει την εκτυπωτική υπηρεσία του Υπουργείου!\nΟ κ. Βρούτσης αναφέρει στην ερώτησή του: «Από το Υπουργείο Οικονομικών κρίθηκε αναγκαίο – για λόγους ακαταλληλότητας χώρου και εκσυγχρονισμού των μηχανημάτων εκτύπωσης - η μεταστέγαση της εκτυπωτικής υπηρεσίας του υπουργείου Οικονομικών (ΥΕΕΑΔ).Η διαδικασία της μεταστέγασης, αποφασίστηκε να λάβει χώρα από τον Απρίλιο του 2010, σε νέο κτήριο, επί της οδού Τατοϊου 370 στους Θρακομακεδόνες. Για το λόγο αυτό το Υπουργείο Οικονομικών καταβάλλει μηνιαίως μίσθωμα -από την 1.4.2010- ύψους 62.000 €.\nΔυστυχώς, παρότι έχουν περάσει σχεδόν δυο χρόνια η μεταστέγαση της υπηρεσίας δεν έχει ακόμη πραγματοποιηθεί, ενώ ταυτόχρονα το δημόσιο έχει καταβάλει μέχρι σήμερα μισθώματα άνω του ενός εκατ. € για ένα κτήριο το οποίο δεν χρησιμοποιεί και μάλιστα χωρίς αιτιολογία εδώ και 22 μήνες!».\nΟ βουλευτής της ΝΔ προσθέτει: « Επειδή, στη δύσκολη αυτή οικονομική συγκυρία το Υπ. Οικονομικών οφείλει να επιλαμβάνεται για την εξοικονόμηση κρίσιμων πόρων. Επειδή, ακόμη και σήμερα δεν υπάρχει καμία προετοιμασία για τη μεταστέγαση της ΥΕΕΑΔ, με αποτέλεσμα να παρατείνεται η άσκοπη κατασπατάληση πόρων. Επειδή, σύμφωνα με πληροφορίες στο νέο κτήριο – λόγω ανύπαρκτης φύλαξης - σημειώθηκαν λεηλασίες εκατοντάδων χιλιάδων ευρώ, που τελικά θα επιβαρυνθεί και πάλι το ελληνικό δημόσιο.\nΣε ποιους λόγους οφείλεται η μεγάλη καθυστέρηση της μεταστέγασης της ΥΕΕΑΔ ;\nΠότε προβλέπεται να ξεκινήσει η διαδικασία της μεταστέγασης ;\nΠοιο είναι το ύψος της ζημιάς που προκλήθηκε από τη λεηλασία και πότε αυτή προβλέπεται να αποκατασταθεί ;\nΓια ποιο λόγο παρέμενε το κτήριο αφύλακτο ;»\nΩς άτομο με ροπή στην εγκληματική δράση, περιγράφουν στο βούλευμά τους τον ηγούμενο της Μονής Βατοπεδίου Εφραίμ τα μέλη του Συμβουλίου Εφετών που τον έκριναν προφυλακιστέο.\nΤο δικαστικό συμβούλιο που συγκροτήθηκε από την Πρόεδρο Εφετών, Αλεξάνδρα Κακκαβά, και τους εφέτες Θεόδωρο Σπηλιάδη και Κωνσταντίνα Αλεβιζοπούλου (εισηγήτρια), θεώρησαν πολύ πιθανό ο ηγούμενος Εφραίμ να διαπράξει και άλλα εγκλήματα, εάν παραμείνει ελεύθερος, εφόσον μάλιστα συνεχίζεται η αντιδικία με το Δημόσιο για τις επίμαχες εκτάσεις που έγιναν αντικείμενο ανταλλαγής.\nΕπίσης οι δικαστές αμφισβήτησαν ευθέως ακόμα και το ενδεχόμενο να έχει πλέον μετανιώσει ο ηγούμενος, τονίζοντας πως «η τυχόν μέχρι σήμερα καλή συμπεριφορά του.. δεν είναι αποτέλεσμα της ελεύθερης βούλησής του, αλλά της αναμενόμενης δικαστικής κρίσης ενόψει της εμφανίσεώς του στην ανακρίτρια».\nΟι Εφέτες θεωρούν πώς ο κ. Εφραίμ «που ήταν ο ιθύνων νους και εμπνευστής των άνω πράξεων» εξακολουθώντας να διατηρεί την ιδιότητα του καθηγουμένου της Ιεράς Μονής Βατοπεδίου, υπάρχει κίνδυνος να εκμεταλλευθεί και πάλι την ιδιότητά του αυτή για τη διάπραξη και άλλων πράξεων που συνδέονται με τ΄ αδικήματα που τον βαρύνουν. Η ροπή του ηγούμενου Εφραίμ προς την εγκληματική δράση αποτελεί, σύμφωνα με τους εφέτες, στοιχείο της προσωπικότητάς του, και αυτό προκύπτει από τον "επιτήδειο και μεθοδευμένο τρόπο που ενεργούσε" .\nΣτο βούλευμα επισημαίνεται ότι από τα τέλη Δεκεμβρίου του 2001 ως το 2008, κατόρθωσε, να πείσει μεταξύ άλλων υπουργούς και υφυπουργούς για την έκδοση υπουργικών αποφάσεων που συνιστούσαν «ουσιαστικά χαριστική παραχώρηση εκτάσεων στη Μονή, νομικούς συμβούλους και παρέδρους του Νομικού Συμβουλίου του Κράτους, αρμόδιους υπαλλήλους της ΚΕΔ, και του υπουργείου Αγροτικής Ανάπτυξης κλπ.\n«Βόμβα» εφοριακών: Καταγγέλλουν ανοικτά παρεμβάσεις υπουργών!\nΚατονόμασαν συγκεκριμένα τον Αστέριο Ροντούλη\nΣυγκεκριμένα, ο πρόεδρος των εφοριακών Χαράλαμπος Νικολακόπουλος έκανε ανοικτά λόγο για... πολιτικές παρεμβάσεις που υπήρχαν και συνεχίζουν να υπάρχουν στο ελεγκτικό σύστημα. Μάλιστα έφερε ένα παράδειγμα, το πιο πρόσφατο, τονίζοντας ότι ενώ ήταν να συγχωνευτούν οι εφορίες Αγιάς και Τυρνάβου στη Λάρισα στο πλαίσιο του εξορθολογισμού της δημόσιας διοίκησης και της περικοπής δαπανών, έγινε παρέμβαση από τον υφυπουργό Αγροτικής Ανάπτυξης και Τροφίμων Αστέριο Ροντούλη, η οποία έγινε αποδεκτή από την πολιτική ηγεσία του υπουργείου Οικονομικών και σταμάτησε η συγχώνευση.\nΤα δάνεια δεκάδων εκατομμυρίων ευρώ που έλαβε από την τράπεζα «Marfin» η Μονή Βατοπεδίου τη διετία (2006-2008) τέθηκαν στο… μικροσκόπιο της εφέτη ειδικής ανακρίτριας Ειρήνης Καλού.\nΣύμφωνα με πληροφορίες η κ. Καλού στο πλαίσιο της απολογίας του ήδη προφυλακισμένου στον Κορυδαλλό, ηγούμενου Εφραίμ κάλεσε τον τελευταίο να απαντήσει επί της «διασύνδεσης» της Μονής με τη Marfin από την οποία έλαβε το ιλιγγιώδες ποσό των 150 εκατομμυρίων ευρώ.\nΗ κ. Καλού ερωτά: Στο υπόμνημα που μας καταθέσατε αναφέρετε ότι ο Ηγούμενος της Μονής ασκεί κυρίως πνευματικά καθήκοντα. Ήταν στα πλαίσια των ως άνω καθηκόντων σας η σύναψη δανείων από την τράπεζα Marfin, για λογαριασμό της Μονής μέσα σε μια διετία (2006-2008) με κεφάλαια πάνω από 150.000.000 ευρώ με σκοπό «τη χρηματοδότηση με κεφάλαιο κίνησης για την κάλυψη επενδυτικών αναγκών της Ιεράς Μονής Βατοπεδίου για την πραγματοποίηση επενδύσεων»;\nΟ ηγούμενος Εφραίμ απαντά: Εμείς έχουμε 35.000 τ.μ. εγκαταστάσεων τεράστιες οικονομικές ανάγκες, π.χ. 480.000 ευρώ το χρόνο μόνο για πετρέλαιο θέρμανσης, φιλοξενούμε περίπου 50.000 ανθρώπους κατ’ έτος, συντηρούμε σπανιότατα κειμήλια με εξαιρετικά υψηλό κόστος δεκάδων εκατομμυρίων ευρώ. Όλα αυτά χρειάζονται τεράστια χρηματικά ποσά για τα οποία πρέπει να εξευρεθούν πηγές.\n«Οι ανταλλαγές μας επιβληθήκαν»\nΑναφερόμενος στις επίδικες ανταλλαγές ο Εφραίμ υποστήριξε ότι η Μονή Βατοπεδίου δεν επεδίωξε τις ανταλλαγές αλλά αυτές επιβλήθηκαν από την τότε κυβέρνηση της ΝΔ.\nΕφραίμ: Δεν θέλαμε τις ανταλλαγές, αλλά μας επιβλήθηκαν από την τότε κυβέρνηση για να ικανοποιηθούν οι τοπικοί φορείς που δεν μας ήθελαν εκεί…\nΑνακρίτρια: Εφόσον δεν θέλατε τις ανταλλαγές τι σας εμπόδιζε να τις αρνηθείτε;\nΕφραίμ: Μας έπεισαν οι νομικοί μας σύμβουλοι ότι δεν είχαμε άλλη διέξοδο γιατί διαφορετικά θα είχαμε μακροχρόνιες διενέξεις πράγμα το οποίο δεν επιθυμούσαμε.\nΟ ηγούμενος Εφραίμ αρνήθηκε επίσης ότι προσπάθησε να επηρεάσει τους τότε υπουργούς, υποστηρίζοντας για τις επισκέψεις του στα γραφεία τους στην Αθήνα, πως «έτσι συνηθίζεται στο Άγιο Όρος, την πρώτη φορά να πηγαίνει ο Ηγούμενος και να ξαναπηγαίνει μόνο αν είναι μεγάλη ανάγκη.\nΠάντως σε καμία περίπτωση δεν θέλαμε να επηρεάσουμε αθέμιτα τις αποφάσεις των Υπουργών».\nΌσον αφορά στις επισκέψεις του στο Μέγαρο Μαξίμου, υποστήριξε πως είχαν σκοπό την επίδοση και μόνο προσκλήσεων και πως οι συζητήσεις του με το διευθυντή του τότε πρωθυπουργού Ιωάννη Αγγέλου περιορίζονταν σε θέματα που σχετίζονταν με την Αγιορείτικη παράδοση και όχι με τη Μονή εκτός από μία φορά, χωρίς ωστόσο εκείνος να δείξει κανένα ενδιαφέρον.\nΕφραίμ: Στη ροή του λόγου, όταν φτάσαμε στα χρυσόβουλα, του είπα ότι είμαι λυπημένος γιατί δυστυχώς η Κυβέρνηση δεν έκανε δεκτό το μόνιμο πάγιο και ποθητό αίτημά μας να μας δώσει τη διαχείριση της λίμνης και μας εξαπέστειλαν από το μετόχι μας. Του το είπα και αυτός σαν αφηρημένος δεν έδειξε ενδιαφέρον και είπε ότι δεν ασχολείται με αυτά και ότι αυτά είναι των αρμοδίων. Δεν μου έδωσε σημασία. Άλλη φορά δεν του έκανα λόγο γι’ αυτό το πράγμα.\nΑνακρίτρια: Είναι φυσιολογικό να μην σας δώσει σημασία ο κ. Αγγέλου για το θέμα σας, έστω και για λόγους ευγενείας?\nΕφραιμ: Τα πράγματα είναι όπως σας τα είπα.\nΆλλωστε, όπως υποστήριξε ο Εφραίμ «Εμείς πάντοτε είχαμε ευγενή κίνητρα. Θέλουμε με εμπειρικό τρόπο να μαρτυρήσουμε την αλήθεια της Ορθοδοξίας σε όλη την Οικουμένη και νυχθημερόν όλοι οι πατέρες και εγώ ταπεινά θυσιαζόμαστε για το λαό του Θεού. Δεν έχουμε ιδιοτελή ελατήρια για καμία κίνησή μας και προσπαθούμε με τις ταπεινές δυνάμεις μας να παρηγορούμε τους ανθρώπους που μας πλησιάζουν».\nΧειροπέδες σε γνωστό γυναικολόγο, που ζήτησε φακελάκι!\nΟ 46χρονος γυναικολόγος-μαιευτήρας, ζήτησε 250€, από τον σύζυγο της ασθενούς του...\nΌλα ξεκίνησαν το πρωί, όταν ο 46χρονος γυναικολόγος - μαιευτήρας του Παναρκαδικού νοσοκομείου Τρίπολης, απαίτησε από 38χρονο τα χρήματα σε φακελάκι, για να κάνει επέμβαση στην σύζυγό του.\nΟ 38χρονος ενημέρωσε την ασφάλεια Τρίπολης και στη συνέχεια επέστρεψε στο νοσοκομείο και παρέδωσε στον γυναικολόγο προσημειωμένα χαρτονομίσματα με το ποσό που ζήτησε.\nΣτην συνέχεια οι αστυνομικοί της ασφάλειας πήγαν στο νοσοκομείο βρήκαν τα προσημειωμένα χαρτονομίσματα στην κατοχή του γιατρού κι ακολούθησε η σύλληψή του.\nΟ 46χρονος γιατρός θα οδηγηθεί στον εισαγγελέα Τρίπολης. Σε βάρος του, σχηματίστηκε δικογραφία για δωροδοκία και παράβαση καθήκοντος...\nΗ ανάπλαση της οδού Πειραιώς έγινε…χώρος στάθμευσης !!\nΧαρακτηρίστηκε ως ένα από τα πλέον σημαντικά έργα που – σε συνδυασμό με την ανάδειξη της Δυτικής τάφρου – θα αλλάξει την όψη της συνοικίας της Νέας Χώρας στο όρια με την παλιά πόλη των Χανίων.\nΟ λόγια για την ανάπλαση της οδού Πειραιώς η οποία από την οδό Σκαλίδη, οδηγεί στην πλατεία Τάλω και στην Δυτική είσοδο του Ενετικού λιμένα και της παλιάς πόλης των Χανίων.\nΗ ανάπλαση, με κόστος περίπου 350.000 ευρώ, δρομολογήθηκε από την προηγούμενη και υλοποιήθηκε από την νυν δημοτική αρχή και περιλαμβάνει ανακατασκευή του δρόμου και των πεζοδρομίων καθώς επίσης και τοποθέτηση φωτιστικών κ.α.\nΣτόχος να αποτελέσει έναν «δρόμο» περιπάτου για τους επισκέπτες και τους πολίτες περιμετρικά των Δυτικών τειχών της παλιάς πόλης.\nΚαι όμως, πριν καλά – καλά «στεγνώσει» το τσιμέντο στα νέα πεζοδρόμια, «κάποιοι» φαίνεται πως εξέλαβαν την ανάπλαση των πεζοδρομίων , ως προσφορά του Δήμου για δημιουργία «χώρων στάθμευσης».\nΌπως φαίνεται και στην φωτογραφία αναγνώστη του Flashnews.gr, όχι ένα, ούτε δύο, αλλά πολλά αυτοκίνητα και από τις δύο πλευρές , «αξιοποιώντας» μάλιστα τις ειδικές ράμπες για αναπηρικά κ.α. αμαξίδια, ανέβασαν τα οχήματά τους πάνω στα ολοκαίνουργια πεζοδρόμια !!!\nΜε την «γαιδουρινή» αυτή συμπεριφορά, όχι μόνο «ακυρώνουν» ένα έργο. Όχι μόνο κάνουν την ζωή των ίδιων των περίοικων δύσκολη (δείτε τον ηλικιωμένο στην φωτο), αλλά επιπλέον ορισμένοι αποδυκνείουν πως χρειάζονται έναν «χωροφύλακα» από πάνω τους για να σεβαστούν τους υπολοίπους.\nΚαι μετά, «ψάχνουμε» να βρούμε τι φταίει για την μιζέρια και την κακομοιριά μας.\nΈβαλαν φέσι 12 εκατ. € στα media και επέστρεψαν στις βίλες τους\nΕτσι, στήθηκαν με τις ευλογίες ή και με πρωτοβουλία και τη συμμετοχή τους, κατά τη διάρκεια των τελευταίων μηνών εναλλακτικά σχήματα-υποκατάστατα προκειμένου να μη χαθούν οι πελάτες και να συνεχίσει... σόι το βασίλειο!\nΑπό την άλλη πλευρά, στην περίπτωση της Mass Athens δεν στήθηκε καινούριο υποκατάστατο σχήμα, αλλά αξιοποιήθηκε η άλλοτε κραταιά Comm Group, η επικεφαλής ενός σχήματος συμμετοχών σε διαφημιστικές και άλλες εταιρείες του οπτικοακουστικού τομέα και της επικοινωνίας - δημοσίων σχέσεων που ήταν και εισηγμένη στο Χρηματιστήριο Αθηνών.\nΚάποτε δηλαδή στις αρχές της δεκαετίας του 2000 ήταν η μητρική της Mass και είχε συμμετοχές σε πολύ γνωστές εταιρείες, οι οποίοι και σήμερα συνεχίζουν την πορεία τους ως ανεξάρτητες, όπως η Leon & Partners, η Stefi κ.ά. Μετά την «επανασύσταση» της Mass, η Comm Group περιορίστηκε στον χώρο των δημοσίων σχέσεων και της επικοινωνίας - ένας από τους γνωστότερους πελάτες της είναι το Ελληνοαμερικανικό Επιμελητήριο, ενώ πρόσφατα ήταν και η εταιρεία που «έτρεξε» επικοινωνιακά το Φεστιβάλ Νέων Λογοτεχνών του ΕΚΕΒΙ. Οπως αναφέρουν στελέχη της διαφημιστικής αγοράς, οι όποιες δουλειές της Mass «τρέχουν» σήμερα υπό την... αιγίδα και το ΑΦΜ της Comm Group.\nκ. Κακουλίδης ετοιμάζει και το επόμενό του βήμα, υπό την ασφάλεια βέβαια της προσωπικής περιουσίας. Πιο συγκεκριμένα, το τελευταίο διάστημα ο ευαίσθητος δημοκράτης και πάγιος αγωνιστής της Αριστεράς έχει ενεργοποιηθεί με τη Δημοκρατική Αριστερά του κ. Φώτη Κουβέλη και ετοιμάζεται να κατέλθει ως υποψήφιος βουλευτής στην Α΄ Πειραιά. Μια περιοχή στην οποία μπορεί να γεννήθηκε, αλλά δεν διαμένει πλέον, καθώς εδώ και χρόνια ζει στα βόρεια προάστια - και συγκεκριμένα στην Πεντέλη.\nΠοσά- μαμούθ σε λογαριασμούς κρατικών λειτουργών\n«Λαβράκια» έβγαλαν οι έλεγχοι των επιθεωρητών δημόσιας διοίκησης σε τραπεζικούς λογαριασμούς υπαλλήλων του κράτους.Σύμφωνα με ρεπορτάζ του Mega, το πιο χαρακτηριστικό παράδειγμα έιναι εκείνο ενός δικαστικού υπαλλήλου και μάλιστα χαμηλόβαθμου ο οποίος εμφανίζεται με καταθέσεις σε τραπεζικούς λογαριασμούς που ξεπερνούν τα 7 εκατ. ευρώ και τα οποία-προφανώς- δεν μπορεί να δικαιολογήσει. Η ανακάλυψη ήρθε ύστερα από την άρση του τραπεζικούκαι φορολογικού απορρήτου και τον έλεγχο των «πόθεν έσχες» για 100 τουλάχιστον υπόπτους για υποθέσεις «υπόγειων» συναλλαγών.\nΔηλαδή εφάρμοζαν «αντίποινα» στα δάση της Ελλάδας με μυστικές επιχειρήσεις, εννοώντας ότι τα έκαιγαν! Ποιος ξέρει αν αυτές οι επιχειρήσεις δεν συνεχίζονταν και το 2007 από τους ίδιους τους πράκτορες στην καταστροφή της Πελοποννήσου ή αν η τότε καταστροφή οφειλόταν σε άλλες "δυνάμεις" που είχαν σκοπό την ανατροπή της κυβέρνησης.\nΑναρτήθηκε από ΓΑΪΔΟΥΡΙΣΤΑΣ στις 10:30 π.μ. Δεν υπάρχουν σχόλια:\nΣυνελήφθη στη Μονή Βατοπαιδίου ο ηγούμενος Εφραίμ\nΦρουρούμενος στο κελί του στη Μονη Βατοπαιδίου θα παραμείνει ο ηγούμενος Εφραίμ μετά από εντολή εισαγγελέα, ο οποίος είχε μεταβεί στο Άγιο Όρος, συνοδεία αστυνομικών, για να εκτελέσει το ένταλμα σύλληψης από το Συμβούλιο Εφετών.\nΟ ηγουμενος δεν είχε παρουσιαστεί για να προφυλακιστεί δηλώνοντας ασθενής. Το Κέντρο Υγείας Καρυών επιβεβαίωσε πως ο ηγούμενος Εφραίμ -εκ των βασικών κατηγορουμένων στην υπόθεση της ανταλλαγής ακινήτων της Μονής και του Δημοσίου- παρουσίασε υψηλό πυρετό και απορρύθμιση του σακχάρου.\nΤην απόφαση για την κράτησή του στη Μονή έλαβε ο εισαγγελέας Πρωτοδικών Θεσσαλονίκης, Αντώνιος Παπαματθαίου που μετέβη στη μονή συνοδεία του αστυνομικού διευθυντή Χαλκιδικής, Κωνσταντίνου Παπουτσή, αφού ο ηγούμενος υποβλήθηκε ξανά σε εξετάσεις από ιατροδικαστή που τους συνόδευε.\nΠληροφορίες από τις Καρυές αναφέρουν ότι στο μοναστήρι έχουν μεταβεί ηγούμενοι και μοναχοί άλλων μονών προς συμπαράσταση στον ηγούμενο Εφραίμ. Το ζήτημα αναμένεται να απασχολήσει την Ιερά Κοινότητα στη τακτική συνάντηση της Δευτέρας.\nΑπίστευτη αύξηση του πιο δημοφιλούς φαρμάκου! Από 0,67 τον προηγούμενο μήνα αύξηση 300%! Στο 1,87 η τιμή της ΑΣΠΙΡΙΝΗΣ!!!\nΣυνελήφθη 21χρονος στην Ηγουμενίτσα\nΈκρυβε λαθρομετανάστες μέσα σε βαρέλια με ελιές!\nΕξαπλώνεται το πρόβλημα σε όλη την Ήπειρο\nΧωρίς όριο είναι πλέον η φαντασία πολλών διακινητών λαθρομεταναστών στην Ήπειρο. Πλέον, δεν κρύβουν απλά στην καρότσα φορτηγών τους «λαθραίους», αλλά τους στοιβάζουν μέσα στα φορτία που κουβαλούν, με σκοπό βέβαια να περάσουν στην Ιταλία και από εκεί στην υπόλοιπη Ευρώπη, όπου οι συνήθως Ασιατικής καταγωγής λαθρομετανάστες αναζητούν μια καλύτερη τύχη.\nΤα τελευταία περιστατικά έγιναν χθες τα ξημερώματα στην Ηγουμενίτσα.\nΑρχικά συνελήφθη στην πύλη του λιμανιού από ένας 21χρονος συνοδηγός φορτηγού με επικαθήμενο, γιατί διαπιστώθηκε να μεταφέρει εντός του φορτίου, που ήταν βαρέλια με ελιές (!), 4 αλλοδαπούς, χωρίς ταξιδιωτικά έγγραφα, με σκοπό την παράνομη έξοδό τους από τη χώρα!\nΛίγο πιο μετά, και πάλι στο λιμάνι, συνελήφθη 37χρονος οδηγός φορτηγού οχήματος με επικαθήμενο γιατί μετέφερε δύο αλλοδαπούς, χωρίς ταξιδιωτικά έγγραφα, με σκοπό την παράνομη έξοδό τους από τη χώρα.\nΠάντως, οι συνεχείς συλλήψεις λαθρομεταναστών, όχι μόνο στην Ηγουμενίτσα, αλλά και σε διάφορες περιοχές της Ηπείρου επαναφέρουν στο προσκήνιο το έντονο πρόβλημα που υπάρχει στην Ήπειρο από την παρουσία λογής- λογής «λαθραίων» κυρίως Ασιατικής καταγωγής.\nΔυστυχώς, παρά τις εκκλήσεις των Αρχών, η Κυβέρνηση περί άλλων τυρβάζει. Ούτε τα κέντρα φιλοξενίας και υποδοχής έχουν κατασκευαστεί ακόμη –ένα εξ αυτών προβλέπεται να γίνει στην Ηγουμενίτσα-, ούτε όμως έχουν παρθεί μέτρα μείωσης της λαθρομετανάστευσης.\nΤελικός προορισμός διακινητών και «λαθραίων» είναι το λιμάνι της Ηγουμενίτσας, όπου κυρίως χάρη στην εργατικότητα και στο φιλότιμο Αστυνομικών και Λιμενικών, οι έλεγχοι είναι ενδελεχείς και βέβαια μέχρι στιγμής τα αποτελέσματα θεαματικά.\nΌμως, χρειάζεται άμεσα να παρθούν μέτρα και να εκσυγχρονιστεί ο εξοπλισμός για την πάταξη της λαθρομετανάστευσης. Όπως φαίνεται, οι διακινητές δεν διστάζουν να στοιβάξουν οπουδήποτε τους μετανάστες, αρκεί να τους μεταφέρουν και να τους πάρουν τα συμφωνηθέντα χρήματα. «Πρέπει με κάποιο τρόπο να προστατευθεί η Ήπειρος» σημειώνουν Φορείς.\nΣαν πολλά περίεργα δεν συμβαίνουν στον ΟΠΕ;\nΗ εσωτερική ελεγκτής στον Ελληνικό Οργανισμό Εξωτερικού Εμπορίου κ. Ιουλία Πανταζοπούλου είναι το ίδιο πρόσωπο με τη Διευθύντρια Εσωτερικού Ελέγχου στα ΕΛΤΑ Α.Ε ;\nΓια να δούμε (και φυσικά είμαστε στη διάθεση του ΟΠΕ ή των ΕΛΤΑ για εξηγήσεις):\nτον Ιούλιο του 2010, η ΕΛΤΑ Α.Ε. ανακοινώνει ότι η κ.Πανταζοπούλου, εσωτερική ελεγκτής των ΕΛΤΑ, απασχολείται με σχέση πλήρους και αποκλειστικής απασχόλησης\nτον Ιούλιο του 2011, ο Διευθύνων Σύμβουλος του ΟΠΕ, παρουσιάζει ως εσωτερική ελέγκτρια του Οργανισμού Εξωτερικού Εμπορίου (τελείως άσχετου με τα ΕΛΤΑ), μια κυρία με το ίδιο όνομα\nΕπομένως τρία τινά συμβαίνουν:\n1) πρόκειται για συνωνυμία\n2) η κ.Πανταζοπούλου έφυγε από τα ΕΛΤΑ και πήγε στον ΟΠΕ, μεταξύ του Ιουλίου του 2010 και του Ιουλίου του 2011\n3) είναι εσωτερική ελέγκτρια και στους δύο φορείς, παρά το γεγονός ότι στα ΕΛΤΑ είναι "αποκλειστικής απασχόλησης". Οπότε αν παίρνει δύο μισθούς, είναι θέμα, ε;\nΠάντως το ίδιο διάστημα, δηλαδή από το καλοκαίρι και μετά, Ιουλία Πανταζοπούλου υπογράφει ως διευθύντρια, αποφάσεις των ΕΛΤΑ !\nείναι λοιπόν συνωνυμία ή όχι;\nΣκότωσε πρώτα το παιδί για να βλέπει ο πατέρας\nΣυμβόλαιο θανάτου ήταν η φρικιαστική διπλή δολοφονία 35χρονου Αλβανού και του μόλις δύο ετών παιδιού του, που βρέθηκαν νεκροί μέσα σε ΙΧ αυτοκίνητο πεσμένο σε χαντάκι, στις 29 Νοεμβρίου 2011, στο δημοτικό διαμέρισμα Άριος Καλαμάτας.\nΩς δράστης του εγκλήματος συνελήφθη χτες στο Πόρτο Ραφτη Αττικής, ένας 29χρονος Αλβανός πληρωμένος δολοφόνος, σε βάρος του οποίου εκκρεμούσαν ήδη δύο εντάλματα σύλληψης για τη δολοφονία 32χρονου στη Μικρομάνη Μασσηνίας τον Νοέμβριο του 2008 και για απόπειρα ανθρωποκτονίας άλλου Έλληνα, που είχε διαπράξει το Μάρτιο του 2009 στη Νέα Φιλαδέλφεια Αττικής, πάλι κατ' εντολή του 49χρονου. Τότε είχε πυροβολήσει έναν άνδρα που ήταν μαζί με την αρραβωνιαστικιά του, ο οποίος όμως τελικά έζησε, παρά το γεγονός οτι δέχτηκε μια σφαίρα στο κεφάλι και μία στο στήθος.\nΤο κίνητρο της διπλής δολοφονίας στην Καλαμάτα, από τα στοιχεία της αστυνομικής έρευνας φαίνεται πως δεν σχετίζεται με τη δράση της οργάνωσης, αλλά με προσωπικές διαφορές του 49χρονου εντολεα με τον 35χρονο Αλβανό.\nΌπως ανακοινώθηκε από την Γενική Αστυνομική Διεύθυνση Πελοποννήσου, η εγκληματική ομάδα αποτελείτο συνολικά από 14 άτομα εκ των οποίων συνελήφθησαν τα οκτώ μέλη και συκεκριμένα επτά Έλληνες στη Μεσσηνία και ο Αλβανός εκτελεστής στην Αττική. Ανάμεσα στους συλληφθέντες είναι και ο 49χρονος αρχηγός και ηθικός αυτουργός της διπλής δολοφονίας, ενώ αναζητείται ο δίδυμος αδελφός του και άλλα πέντε άτομα.\nΗ σύλληψη του 29χρονου εκτελεστή πραγματοποιήθηκε, χθες το πρωί στο Πόρτο Ράφτη, ύστερα από οργανωμένη αστυνομική επιχείρηση της ΕΚΑΜ στο σπίτι που διέμενε.\nΚατά τη διάρκεια της αστυνομικής επιχείρησης, για την εξάρθρωση της ομάδας, πραγματοποιήθηκαν έρευνες σε οικίες των συλληφθέντων, παρουσία πέντε δικαστικών λειτουργών, όπου μεταξύ άλλων βρέθηκαν και κατασχέθηκαν ένα πιστόλι, ένα περίστροφο, τρία κυνηγετικά όπλα, επτά μαχαίρια, 68 φυσίγγια περιστρόφου και πιστολιού, ποσότητες ναρκωτικών (περίπου: 20 γραμμμάρια ηρωίνης, 21 γραμμάρια κοκαίνης, 10 γραμμάρια κάνναβης) και φαρμακευτικών δισκίων που υπάγονται στο νόμο για τα ναρκωτικά, δύο ζυγαριές ακριβείας, πλήθος κινητών τηλεφώνων και καρτών sim, τo χρηματικό ποσό των 4.490 ευρώ, φάκελοι με χρηματικά ποσά, από 300 έως 600 ευρώ ο κάθε φάκελος, καθώς και ιδιόχειρες σημειώσεις με ονομασίες νυχτερινών καταστημάτων.\nΟι αστυνομικές έρευνες συνεχίζονται από την Υποδιεύθυνση Ασφαλείας Καλαμάτας, σε συνεργασία με το Τμήμα Εγκλημάτων κατά Ζωής της Διεύθυνσης Ασφάλειας Αττικής, για τυχόν και άλλες πληρωμένες δολοφονίες και άλλες αξιόποινες πράξεις.\n“Πήγαινα στο Μαξίμου για να δίνω προσκλήσεις για εκδηλώσεις”!\nΜόνο τον …πόνο του και τίποτα άλλο επειδή «η κυβέρνηση δεν έκανε δεκτό το μόνιμο, πάγιο και ποθητό αίτημά μας να μας δώσει τη διαχείριση της λίμνης Βιστωνίδας» δέχεται ότι εξέφρασε σε κορυφαία στελέχη της κυβέρνησης Καραμανλή ο ηγούμενος Εφραίμ απολογούμενος ενώπιον της ανακρίτριας Ειρήνης Καλού, που ερευνά την υπόθεση των ….ιερών ανταλλαγών. Και αυτό ένα χρόνο μετά τις ανταλλαγές, το 2005, και παρά το γεγονός ότι πράγματι – όπως ο ίδιος δέχεται – επισκέφθηκε «τρεις με τέσσερις φορές» στο Μέγαρο Μαξίμου τα τότε κορυφαία στελέχη της κυβέρνησης Καραμανλή κ.κ. Ιωάννη Αγγέλου και Θεόδωρο Ρουσόπουλο.\nΛίγο πριν κλείσει η έρευνα που διενεργεί η κυρία Καλού για το σκάνδαλο των …ιερών ανταλλαγών το «protothema.gr» παρουσιάζει τις απολογία Εφραίμ και Αρσένιου, οι οποίοι αντιμετωπίζουν σειρά κακουργηματικών πράξεων, όπως ηθική αυτουργία σε ψευδείς βεβαιώσεις, σε απάτη και νομιμοποίηση εσόδων από παράνομες δραστηριότητες.\nΟ ηγούμενος Εφραίμ περιγράφει στην κ. Καλού τις επαφές που είχε με στελέχη της κυβέρνησης του Καραμανλή πλην όμως επιχειρεί να τις αποσυνδέσει από το θέμα των ανταλλαγών ακινήτων μεταξύ της Μονής Βατοπεδίου και του ελληνικού Δημοσίου. Το ίδιο πράττει και ο μοναχός Αρσένιος - που μετά την απολογία του αφέθηκε ελεύθερος με εγγύηση ύψους 200.000 ευρώ και απαγόρευση εξόδου από τη χώρα.\n«Θυμάμαι το 2005 που ο κ. Ιωάννης Αγγέλου είχε έρθει μαζί με γιο του στη Μόνη και πήγαμε στο νέο Βυζαντινό σκευοφυλάκιο που μόλις τότε ήταν έτοιμο. Εγώ τον ξεναγούσα. Ήταν και ο κ. Ρουσόπουλος με το γιο του» αναφέρει ο ηγούμενος Εφραίμ στην απολογία του και συνεχίζει: «Στη ροή του λόγου, όταν φτάσαμε στα χρυσόβουλα, του είπα ότι είμαι λυπημένος γιατί δυστυχώς η κυβέρνηση δεν έκανε δεκτό το μόνιμο πάγιο και ποθητό αίτημά μας να μας δώσει τη διαχείριση της λίμνης και μας εξαπέστειλαν από το μετόχι μας…».\nΗ ξενάγηση σε Αγγέλου και Ρουσόπουλο και οι επισκέψεις το Μέγαρο Μαξίμου\nΗ ανακρίτρια ρωτάει τον ηγούμενο Εφραίμ αν είχε προσωπική επαφή και επικοινωνία με τον κ. Αγγέλου και ο εκείνος απαντά: «Τον κ. Αγγέλου τον είδα για πρώτη φορά το 2003 στο Άγιον Όρος. …Απ’ ότι θυμάμαι επισκέφθηκε το Άγιο Όρος τρεις με τέσσερις φορές. Το 2005 που ήταν διευθυντής του γραφείου του πρωθυπουργού, το 2006 μαζί με τον πρωθυπουργό …και αν θυμάμαι καλά το 2007.\nΕρώτηση: Το 2004 δεν είχε επισκεφθεί την Μονή;\nΑπ: Όχι, δεν είχαν έρθει.\nΕρ. Πως θυμάστε ότι δεν είχαν έρθει το 2004 και θυμάστε τις άλλες φορές;\nΑπ. Δεν θυμάμαι. Θυμάμαι όμως το 2005 που είχε έρθει μαζί με γιο του και πήγαμε στο νέο Βυζαντινό σκευοφυλάκιο που μόλις τότε ήταν έτοιμο. Εγώ τον ξεναγούσα. Ήταν και ο Ρουσόπουλος με το γιο του. …..\nΟ ηγούμενος αναφέρει ότι είχε επισκεφτεί στο Μέγαρο Μαξίμου «τρεις ή τέσσερις φορές» για να δώσει προσκλήσεις για εκδηλώσεις της Μονής στους κ.κ. Αγγέλου και Ρουσόπουλο. «Μερικές φορές ο κ. Ρουσόπουλος ήταν στο άλλο υπουργείο και πήγαινα εκεί. Πήγα αυτές τις προσκλήσεις το 2005, το 2006 και το 2007…Για κανέναν άλλο λόγο δεν έχω επισκεφθεί το Μέγαρο Μαξίμου», υποστηρίζει.\nΟι ισχυρισμοί του όμως δεν φαίνεται όμως να έπεισαν την ανακρίτρια, η οποία μετά το πέρας της απολογίας του ζήτησε την προφυλάκιση του, σε αντίθεση με τον εισαγγελέα ο οποίος εξέφρασε την άποψη ότι ο κατηγορούμενος πρέπει να αφεθεί ελεύθερος με περιοριστικούς όρους. Τη διαφωνία θα άρει τις επόμενες ημέρες το αρμόδιο δικαστικό συμβούλιο, το οποίο θα αποφασίσει αν θα προφυλακιστεί ή όχι ο ηγούμενος.\n«Πηγαίναμε οι ίδιοι στα υπουργεία για να μην προσβάλλουμε τους υπουργούς»!\nΗ κυρία Καλού ρωτάει επίμονα τον ηγούμενο Εφραίμ αλλά και τον μοναχό Αρσένιο γιατί πήγαιναν οι ίδιοι στα υπουργεία και δεν εξουσιοδοτούσαν τους νομικούς συμβούλους: «Έτσι συνηθίζεται στο Άγιο Όρος, την πρώτη φορά να πηγαίνει ο ηγούμενος και να ξαναπηγαίνει μόνο αν είναι μεγάλη ανάγκη. Δεν θέλαμε να επηρεάσουμε αθέμιτα τις αποφάσεις των υπουργών» απαντά ο Εφραίμ ενώ ο μοναχός Αρσένιος δίνει μια άλλη εκδοχή: «Οι επαφές μας δεν είχαν στόχο να συζητηθούν και να επιλύσουν τα νομικά θέματα, αλλά να θέσουν το πραγματικά ζητήματα και τα συναφή αιτήματα. Για το σκοπό αυτό κρίναμε ότι θα ήταν αγενές και υποτιμητικό προς το πρόσωπο του υπουργού να εμφανιστεί ένας απλός νομικός παραστάτης».\nΟι off – shore εταιρείες και η σωτηρία των ψυχών\nΕρωτηθείς για το λόγο για τον οποίο η Μονή προχώρησε στην ίδρυση των εταιρειών Rassadel και Madeous, ο ηγούμενος απαντά: «Εγώ με οικονομικά δεν ασχολούμαι. Για το λόγο αυτό κάλεσα τον κ. Κοιρανίδη, …για να μας εισηγηθεί τρόπους προκειμένου η Μονή να προχωρήσει στην αναστήλωσή της και να είναι σε θέση να κάνει φιλανθρωπικό έργο. …».\nΕρώτηση: Πως δεχτήκατε μια Μονή με ιστορία και παράδοση όπως λέτε, να υποκρύπτεται πίσω από εμπορικές εταιρείες;\nΑπάντηση: Δεν υπήρχε κάποιος πονηρός λόγος, απλώς η μονή δεν ήθελε να φέρει απευθείας την ευθύνη διαχείρισης εμπορικών εταιρειών.\nΕρώτηση: Στο υπόμνημα που μας καταθέσατε αναφέρετε ότι ο ηγούμενος της Μονής ασκεί κυρίως πνευματικά καθήκοντα. Ήταν στα πλαίσια των ως άνω καθηκόντων σας η σύναψη δανείων από την τράπεζα Marfin για λογαριασμό της Μονής μέσα σε μια διετία (2006 – 2008) με κεφάλαια άνω των 150 εκατ. ευρώ με σκοπό «τη χρηματοδότηση με κεφάλαιο κίνησης για την κάλυψη επενδυτικών αναγκών της Ι.Μ Βατοπαιδίου για την πραγματοποίηση επενδύσεων»;\nΑπάντηση: Εμείς έχουμε 35.000 τ.μ. εγκαταστάσεων, τεράστιες οικονομικές ανάγκες, π.χ. 480.000 ευρώ το χρόνο για πετρέλαιο θέρμανσης, φιλοξενούμε θέρμανσης φιλοξενούμε περίπου 50.000 ανθρώπους κατ έτος, συντηρούμε σπάνια κειμήλια με εξαιρετικά υψηλό κόστος δεκάδων εκατομμύριων ευρώ….\nΑπό την πλευρά του ο μοναχός Αρσένιος αρνείται οποιαδήποτε συζήτηση με τον Ι. Αγγέλου για το θέμα των ανταλλαγών λέγοντας πως κατά τη διάρκεια των επισκέψεων του στο Άγιο Όρος «είχαμε πλήθος πραγμάτων να πούμε για την ωφέλεια και την βελτίωση των ψυχών τους και την προσέγγισή τους στο Θεό»!\nΕπικαλούμενη την κατάθεσή του οδηγού τους κ. Αποστολίδη η ανακρίτρια ρωτάει τον μοναχό Αρσένιο για τις επισκέψεις του ίδιου και του ηγούμενου στα υπουργεία Οικονομικών, Αγροτικής Ανάπτυξης στο Μέγαρο Μαξίμου αλλά και στο σπίτι του κ. Ρουσόπουλου στο Ψυχικό. «Ο κ. Αποστολίδης δεν υπήρξε ποτέ μόνιμος οδηγός της Μονής. Οι κάθοδοι στην Αθήνα δεν ήταν συχνό γεγονός, όπως παρουσιάζεται για εμάς και η Μονή είναι ένα τεράστιο ίδρυμα που μοιάζει με Δήμο. Έτσι, κατ’ ανάγκην βλέπαμε υπουργούς για τα προγράμματα αναστήλωσης των μνημείων, συντήρησης των κειμηλίων, χειρογράφων, προγράμματα για την προστασία των δασών της Μονής…. ».\nΩστόσο, για την επίσκεψη στο σπίτι του κ. Ρουσόπουλου επικαλείται κενό μνήμης. «Αυτό πιθανόν να είναι αληθινό αλλά δεν μπορώ να θυμηθώ….» λέει.\nΕρώτηση: Μεταξύ αυτών των επισκέψεων στους υπουργούς υπήρξαν και τέτοιες που είχαν σαν αντικείμενο τα ζητήματα ανταλλαγών;\nΑρσένιος: Πιθανό να συνέβη κάτι τέτοιο μεταξύ των λοιπών ζητημάτων που είχαμε κατά νου….